I går kveld var ho på premierefest i Oslo. I kveld ser Gry Skarstein seg sjølv på TV i lag med familie og vener.
Tre-fire månader etter dei sist såg kvarandre møtte Gry Skarstein resten av årets 71 grader Nord-deltakarar på premierefest i Oslo søndag kveld.
Les også: Ein siger berre å få delta
Gjensynet var svært så gledeleg.
- Det var heilt fantastisk å sjå dei andre deltakarane igjen. Dessutan var det vittig å sjå kvarandre i litt andre omgjevnadar. «Å er det slik du eigentleg ser ut», skjemta me med kvarandre, fortel Gry.
Gry Skarstein i lag med resten av dei andre deltakarane i årets 71 grader Nord.
Jubel og fest
Gjengen frå årets 71 grader nord møttest på Smelteverket i Mathallen i Oslo. Her åt dei tapas og såg den første episoden i lag.
- Det var full jubel og klapping heile vegen. Utruleg moro, men eg gler meg til å sjå episoden om igjen i kveld, for eg fekk ikkje alt med meg, vedgår Gry.
Programmet varer i halvannan time.
- Det blir jo slik når 12 deltakarar ser den første episoden i lag. Me hadde jo alle ein kommentar eller to undervegs. I kveld skal eg prøva å få med meg meir av det som blir sagt også, ler Gry.
Litt snurt
I første episode viser det seg at det ikkje berre vert 12 deltakarar i årets program.
- Eg kan ikkje røpa alt, men me vert ein ekstra, seier Gry.
På festen på søndag var dei likevel berre 12 stykke, samt fleire frå produksjonsselskapet og programleiar Tom Stiansen.
- Eg lova ein elev på Os ungdomsskule at eg skulle ta ein ny selfie med Tom Stiansen. Eg håpar han blir nøgd med det, fortel Gry om biletet som Os og Fusaposten har fått lov til å nytta.
Ho vedgår elles at det blant deltakarane var ein del som lett humoristisk følte seg litt snurt etter å ha sett første episode.
- F.., me sleit i ti timar på den turen, så er det alt som kjem med. Det verkar jo som det var ein tur i parken, var ein av kommentarane Gry overhøyrde.
- Me skjønar jo at programskaparane må klippa godt ned, men for oss som var med heile vegen, blei det litt sånn: Åh, alt det blodslitet, så var det alt som vart vist, ler Gry.
Mange lukkeønskingar
Etter at Os og Fusaposten skreiv om at 34-åringen frå Nore Neset skulle vera med i den store Noreg på langs-konkurransen har lukkeønskingane strøymd på til ungdomsskule-læraren.
- Det har vore overveldande. Både over sosiale medium og i kvardagen har eg fått utruleg mange hyggjelege tilbakemeldingar. Folk synest eg er tøff som har delteke, og seier at dei vil heia på meg. Det er klart det er morosamt å høyra, seier Gry.

I kveld startar Gry's 71 grader nord-eventyr på TV


I går kveld var ho på premierefest i Oslo. I kveld ser Gry Skarstein seg sjølv på TV i lag med familie og vener.


Elevane ved Os gymnas er ikkje i tvil om kva som skal til for at dei skal finna vegen til Osfest i 2017. Fleire artistar for ungdommen.- Kygo er mannen. Om ikkje, får me seia oss nøgde med Lars Vaular, var dommen.


Litt før klokka 16 fekk brannvesenet i Os melding om bilbrann i rundkøyringa ved Amfi Os.


Sjølv om publikum svikta årets Osfest, seier økonomiansvarleg Tor Egil Hylland, at det skal mykje til for at det ikkje vert festival i 2017 også.


Gerd Jorunn Øvrebø skvatt godt til då fetteren ringde og fortalde at ho var på førstesida av Os og Fusaposten onsdag.


Bort med det gamle, inn med det nye: Her rives en eldre enebolig på en tomt ved Grødem. Området skal klargjøres for bygging av en boligblokk med 39 leiligheter og 10 eneboliger. Ved å kjøpe og utvikle tomter sørger Kolnes for at det er nok av arbeid for bedriften. Foto: Andreas Ramsay Thorsen

Entreprenør pløyer jorda for en region i stadig vekst


I 1946 etablerte Arne Kolnes et transportfirma i Randaberg. 70 år senere er Kolnes Maskin en viktig aktør innen utarbeiding av tomter for boliger og næringsbygg.


Samling: Mange gode krefter i Rennesøy er nå samlet for at det skal bli bygget kirkestue ved Hausken kyrkje. Nå skal politikerne overbevises om at det er nødvendig. Foto: Sigbjørn Berentsen

Gode krefter samles for å realisere kirkestue


Motorsykkel mot buss mellom Ropeid og Sauda


Innkalt til fylkesmannen om kommunegrensene


PÅ TINGET: I går ble forsvarsutredninga fra Troms-miljøet lagt fram for Stortingets utenriks- og forsvarskomite. Målselv-ordfører Nils Foshaug (nærmest) er godt fornøyd med innsatsen til Troms-delegasjonen. Bardu-ordfører Toralf Heimdal talte varmt for både investeringer i Hæren og videreføring av hovedbasen for helikopter. (Arkivfoto: Kari Anne Skoglund)


MÅLSELV: Nils Foshaug er godt fornøyd etter gårsdagens høring i utenriks- og forsvarskomiteen. Han måtte svare på en rekke spørsmål om hovedbasen for helikopter.


TIPS OSS om saker / temaer du vil at vi i Dagen skal skrive om: redaksjonen@dagen.no
* Klikk her for å følge Dagen på Facebook
* Mest delt i sosiale medier
Dagen er Norges eldste kristne dagsavis. På papir siden 1919. Vi gir ut avis seks dager i uken og har abonnenter over hele landet. Vi har også en eavis som kan leses hvor som helst - og når som helst.
* Prøv oss GRATIS i 14 dager, uten forpliktelser.
DEBATT: På dagensdebatt.no kan du selv skrive egne innlegg og publisere dem direkte på nett. Og kanskje bruker vi også innlegget ditt i avisen Dagen.
Dette skjer i Kristen-Norge: Stevneguiden.no er Kristen-Norges gratis møte-og stevneoversikt (det er også gratis å annonsere!)
ISRAEL: Få med deg nyheter fra Israel og hør podcast fra Israel-korrespondenten
ANDAKT: Følg gjerne vår andakts- og inspirasjonsside
MENIGHET: Les vår faste spalte Menighetsdoktoren
NYHETSBREV: Har du meldt deg på nyhetsbrevet vårt? Det sendes ut en gang i uken og gir deg en oversikt over noen av de viktigste sakene og debattene våre. Meld deg på her!
HUMOR og skråblikk finner du i Krykkjebakkposten.
TWITTER: Dagen og DagensDebatt

Jodel-trussel mot rådhus der Siv Jensen var til stede


Ei jente på 15 år har erkjent å ha kommet med en bombetrussel mot rådhuset i Porsgrunn. Frp-leder og finansminister Siv Jensen var til stede i bygningen.


Pave Frans vil i løpet av de kommende dagene besøke de italienske landsbyene som ble hardest rammet i jordskjelvet.


Stefar i Kirkenes siktet etter dobbeltdrap


Politiet har siktet den overlevende mannen etter skytingen i Kirkenes der en 37 år gammel kvinne og hennes 12 år gamle sønn ble drept natt til mandag. Mannen og kvinnen var gift, opplyser politiet.


Fredag skrev Dagen om Rita Karlsen, daglig leder i Human Rights Service, som nå har meldt seg inn igjen i kirken etter å ha stått utenfor i 38 år. Hun brukte kirkens elektroniske innmeldingsskjema. Karlsen har ikke en kristen tro, men har nå valgt å bli medlem igjen på grunn av det hun mener er kirkens viktige rolle som kulturbærer og kaller seg en «kulturkristen».
LES: Tror ikke på Gud - melder seg inn i kirken
Biskop Ingeborg Midttømme i Møre bispedømme var blant de som på Kirkemøtet i april fra talerstolen advarte om konsekvensene av elektronisk innmelding.
– Som menighetsprest har jeg selv hatt glede av å ta imot de som kom for å melde seg inn. Vi har lagt på bord med duk, funnet frem den gamle, fysiske kirkeboken, tent lys og lest velsignelsen. Vi har opplevd dette som en sterk, høytidelig og viktig gjenopprettelse av en brutt relasjon. Dette er viktige relasjoner som gjenopprettes til kirken og kirkens herre.
Hun understreker at hun ønsker at nye medlemmer skal være velkommen i den kirken de en gang ble døpt inn i.
– Mitt mål var at menigheten skal vite om dem, slik at man kan opprette kontakt og invitere til gudstjenester og andre samlinger. Noen har alfakurs, andre har tilbud hvor det foregår dialog og opplæring av voksne.
ELEKTRONISK: For to uker siden etablerte Den norske kirke et enkelt system for elektronisk inn- og utmelding. Det nye tilbudet har ført til et ras av utmeldinger, men også noen innmeldinger. Biskop Ingeborg Midttømme mener at nye medlemmer i det minste bør ønske å dele den kristne tro. Foto: Berit Roald, NTB Scanpix
Karlsen sier til Dagen at hun håper å kunne være med å påvirke kirken og er blant annet opptatt av at prester skal slutte å engasjere seg i klimasaken og innvandringspolitikken.
– Det som blir utfordrende for kirken er at alle medlemmer også er valgbare i alle posisjoner og dermed trenger god opplæring for å kunne være med å ta beslutningsansvaret man får som tillitsvalgt på ulike nivåer, sier Midttømme.
Kritisk
Espen Ottosen er informasjonsleder i Misjonssambandet. Han mener det er uproblematisk at Karlsen eller andre ikke-kristne melder seg inn, men stiller seg kritisk til at ikke-troende kan bli med å styre utviklingen i Kirken.
– Det synes jeg er problematisk. Jeg har ikke noe veldig klare meninger om hvordan kirken burde organisert seg for å unngå det problemet, men etter min mening er det forskjell på å ville ha tilhørighet til en kirke, det synes jeg det er flott at flest mulig ønsker, og det å påvirke denne kirken. Der mener jeg Den norske kirke er for demokratisk og for medlemsstyrt.
– En mulighet
Karlsen meldte seg ut i slutten av tenårene og stod i 38 år utenfor kirken. Når hun ble medlem igjen, var det fordi kirken forenklet prosessen med å åpne for elektronisk innmelding.
– Dette er en mulighet for oss som kirke å revitalisere kontakten med en voksen generasjon. Men det ligger jo i kortene at jeg– skulle ønske at den kontakten kom når man meldte seg inn, da krever det mer fra kirkens side. Men de mulighetene vi får nå, må vi bruke, sier Midttømme.
LES OGSÅ: Gordon meldte seg INN i kirken da andre gikk ut
– Men nå skriver Dagen om en kvinne som er åpen om at hun ikke har en kristen tro, men likevel blir med i kirken?
– Hva det kan føre til for hennes del vil bare fremtiden vise, men jeg vil at mennesker skal vite at de er veldig velkommen i kirken. Ansvaret ligger hos oss som kirke å ta det medlemskapet på alvor.
– Og det forutsetter vel at medlemmet deler kirkens kristne tro?
– I hvert fall at man ønsker å gjøre det. Mennesker kan være underveis og det at man er medlem kan bety at man får en kontakt som gjør at det utvikles et mer aktivt forhold.


Biskop mener det kan være problematisk at ikke-kristne som melder seg inn kan påvirke styringen av kirken.


Bombetrussel mot rådhus der Siv Jensen var til stede


Ei jente på 15 år har erkjent å ha kommet med en bombetrussel mot rådhuset i Porsgrunn på det sosiale mediet Jodel. Frp-leder og finansminister Siv Jensen var til stede i bygningen.


Flertallet av ofrene for selvmordsangrep var barn


Flertallet ofrene for lørdagens selvmordsangrep mot et bryllup sør i Tyrkia var barn.


- Nesten alle husene i italiensk landsby har kollapset


Nesten alle bygningene i landsbyen Pescara del Tronto har rast sammen i jordskjelvet i Italia, ifølge ordføreren i kommunen Arquata del Tronto.


Hendelsen der en middelaldrende, burkinikledd kvinne i Nice ble tvunget til å kle av seg, vekker reaksjoner i Israel, der alle kan bade i så lite eller mye klær de måtte ønske.


Sosiale Medier Markedsføring Refererer Til Prosessen Med Å Få Webområdetrafikken Eller Oppmerksomhet Via Sosiale Medianettsteder.


Brannvesenet gjennomsøker det ubebodde huset for å være helt sikker på at det ikke var folk der.
- Vi holder nå på med grovsøk i huset. Vi har ingen holdepunkter for at det har vært folk i det ubebodde huset, men det er jo en grunn til at det har begynt å brenne, opplyser vaktkommandør Håkon Myking ved 110-sentralen.
- Det er full fyr i et hus i Knarrevik på Sotra. Huset, som skal være ubebodd, er fullstendig overtent, opplyste vaktkommandør Ole Jakob Hartvigsen ved 110-sentralen i Hordaland til BT tirsdag morgen.
Brannvesenet rykket ut med flere biler fra Hovedbrannstasjonen og Laksevåg stasjon.
Brannvesenet fikk melding om brannen klokken 07.08 tirsdag.
Politiet meldte om mye røyk i området. Brannen var synlig fra riksvei 555.
- Vi begynner å gå tom for vann, slik at vi er på vei med ny tankbil. Huset kommer til å brenne ned, og vi foretar nå en kontrollert nedbrenning, sier Ronald Drotningsvik, vaktkommandør ved 110-sentralen, til BT klokken 07.45.


Brannvesenet gjennomsøker det ubebodde huset for å være helt sikker på at det ikke var folk der.


ODD-VÅLERENGA 1-2
Vålerengas Mohammed Abdellaoue viste at han har prikket inn høstformen med to scoringer i en sterk 2-1-seier mot Odd i Skien søndag kveld.
Spissen hylles av fotballprofiler i sosiale medier.
- Jeg blir oppriktig glad av å se Moa i kveld. Siste skåringen er klasse. Første er åpent mål, skriver tidligere Vålerenga-spiss Bernt Hulsker på sin Twitter-konto.
- Moa - Norges beste avslutter. Så godt å se ham i form igjen, sier tidligere Vålerenga-back Freddy dos Santos på sin Twitter-konto.
- Nå er Moa Sterk! Som i glansdagene..? skriver TV 2-kommentator Harald Bredeli på sin Twitter-konto.
LEST DENNE? Celtic-spiller gjør narr av Ronny Deilas kompetanse.
Fem mål siden i sommer
30-åringen har scoret fem mål siden sommerpausen for et formsterkt Vålerenga-lag, som er ubeseiret de siste sju seriekampene etter at laget avsluttet den negative trenden som plaget Kjetil Rekdal i vår.
Moa har slitt med å overbevise kritikerne etter overgangen fra Stuttgart for ett år siden. Mot Odd viste han at målinstinktet fortsatt er til stede. Først sendte han Vålerenga i ledelsen med en sylfrekk volley på en retur, før han ble matchvinner med en klassisk spisscoring 25 minutter før slutt.
- Veldig deilig at vi får med oss de tre poengene. Jeg synes det var fullt fortjent, sier Moa til TV 2 etter kampen.
Han fortalte at han var meget fornøyd med saksesparket som sendte Vålerenga i ledelsen.
- De yngste guttene på laget var overrasket over at en gammel kropp kunne gjøre det der, sier Moa.
Espen Ruud sto for Odds utligning i kampen som endte med hjemmetap.
Mens Vålerenga avanserer til 9.-plass og kan vinke farvel til nedrykksspøkelset, misbrukte Odd muligheten til å stikke fra i sølvkampen. Skien-laget beholder 2.-plassen, men står med like mange poeng som Haugesund. Tapet betyr at Rosenborg topper tabellen med 15 poengs margin.
Saksespark
Det svingte godt av de første 45 minuttene i Skien, og i pausen mente Dag-Eilev Fagermo at Odd ville ligget under med flere mål, hadde det ikke vært for en god Sondre Rossbach i hjemmemålet.
Den 20 år gamle Porsgrunn-gutten reddet et langskudd fra Abdellaoue og et godt forsøk fra Simen Juklerød, men måtte strekke våpen på overtid i omgangen. Rossbach måtte gi retur på et skudd fra Henrik Kjelsrud Johansen, og Moa banket ballen i åpent mål med et saksespark fra fem meter.
– Et lite kunststykke
Fagermo svarte ved å sette inn Jone Samuelsen for Riku Riski i pausen.
Omgangen var knapt ett minutt gammel før Odd hadde kvittert. Ruuds frispark fra 25 meter gikk via Jonatan Tollås Nation og satte Vålerenga-keeper Marcus Sandberg ut av spill.
Etter 64 minutter sendte imidlertid Abdellaoue Vålerenga foran igjen. Spissen kom først på et innlegg fra Juklerød og sendte ballen i nærmeste hjørne med en lur flikk.
– Et lite kunststykke fra Moa. Stor prestasjon, skrøt Egil «Drillo» Olsen fra kommentatorplass.
Odd våknet etter 1-2-målet og skapte flere farligheter innenfor Vålerengas 16-meter. Fredrik Nordkvelle traff tverrliggeren, mens forsøkene til Jone Samuelsen og Steffen Hagen gikk utenfor.
Drøye ti minutter før slutt kunne Moa kronet kvelden med et hattrick, men upresset foran målet til Rossbach feide han ballen over tverrliggeren.
Odd presset på for utligning i sluttminuttene, uten å få nettkjenning. (©NTB)

"Drillo" hyller Moas akrobatiske scoring: - Et lite kunststykke!


Vålerenga-spissen får skryt av fotballprofiler etter en ny strålende prestasjon.


Du trenger javascript for å bruke denne tjenesten. Det virker som om Javascript er skrudd av i din nettleser.
Du kan antagelig skru det på under valget innstillinger eller lignende i din nettleser.


Aalesund 2-2 Sarpsborg
Etter tapet mot Stabæk i forrige serierunde ramlet AaFK ned på nedrykksplass. Oppgaven før dagens møte med Sparsborg 08 på hjemmebane var dermed like enkel som den var vanskelig. Hardt arbeid, full fokus og tre poeng.
Stanget
NTB Scanpix
Det harde arbeidet ble forsøkt lagt ned, men fokus og tre poeng uteble. Lenge så det ut til at Sarpsborg skulle nekte de oransje det meste, men en sen scoring av Franck Boli gjorde det som så ut til å bli en helsvart aften pittelitt lysere.
AaFK gjorde tidvis noe de har slitt med i år: De skapte sjanser. Spesielt før hvilen. Men de sløste bort det meste. Slik laget etter hvert fremstod utover i den andre omgangen, med manglende kreativitet, dårlig uttelling på sjanser og etter hvert uten tro og glød, så fremstod de mer og mer som et lag som det også vil ligge der de ligger i dag når sesongen er over.
Rot i forsvar
AaFK skulle klemme til fra start, men som vi har sett så mange ganger før i år var det motstanderen som klarte å etablere et trykk fra start.
Det kom noen forvarsel, med rotete spill i de bakerste rekkene hos AaFK i åpningsminuttene. Noe som også har vært et problem hos de oransje i store deler av sesongen. Allerede etter ti minutter måtte de tåle konsekvensen av slikt rot.AaFK fikk ikke klarert i egen boks, til tross for at de hadde flere spillere ved ballen. Så skled Peter Orry Larsen, og ballen havnet hos Patrick Mortensen. Han dunket inn 1-0 til gjestene fra seks meter.
Fet svarte, til liten nytte
Bare to minutter senere var lagene like langt. På det som i realiteten var AaFKs første skikkelige angrep ble Adam Arnarason spilt fri på høyresiden. Han la inn, og Sondre Fet stupte mot ballen. Han styrte ballen helt opp i det lengste krysset, med det som er hans første scoring i eliteserien.
Etter scoringen fikk AaFK en ny start. I åpningsminuttene var det Sarpsborg som ville mest og som løp mest. Dette endret karakter etter Fets scoring. Men mens AaFK prøvde å trykke på for sjanser og scoring, så kom det i stede nok et mål imot.
AaFK stod veldig høyt med laget. Oddbjørn Lie var faktisk oppe og presser helt på Sarpsborgs dødlinje. Gjestene fikk tak i ballen og sendte i veg lang pasning i bakrom. Pål Alexander Kirkevold løp rett og slett fra Vito Wormgoor i en løpsduell som startet fem meter inne på deres egen banehalvdel. Alene med Andreas Lie satte han ballen enkelt forbi AaFK-keeperen.
Sleivet
Etter 1-2 la Sarpsborg seg svært lavt i banen. AaFK forsøkte, og både Edwin Gyasi og Fet kom til gode avslutningsmuligheter, men uten å lykkes. Gyasi sleivet fra meget god posisjon, mens Fets avslutning ble reddet av Arild Østbø med et tigersprang.
Dermed stod det 1-2 ved pause
I den andre omgangen prøvde AaFK å kjøre fra start, mens Sarpsborg la seg lavt med to kompakte firere. Det medført at vertene, uten kreativitet, ikke klarte å finne vegen gjennom den blåe muren.
Thrandrason prøvde, men. . .
Den største sjansen i omgangen til de oransje var det innbytter Aron Thrandarson som hadde. Men avslutningen han er egentlig et bilde på sesongen som har vært. Det ble upresist og til side for mål. Han dukket fint opp på bakerste stolpe, på et innlegg fra Gyasi. Men fra god posisjon endte skuddet like til side for mål.
To minutter senere prøvde islendingen seg igjen. Denne gangen fra 18 meter. Men igjen gikk avslutningen like til side for mål.
Boli utlignet
Mot slutten av omgangen så ville AaFK, men fikk ikke til. Mens Sarpsborg på sin side ikke ville noe særlig fremover. Men de fikk på sin side til å stenge døra til eget mål. Ikke det – AaFK evnet ikke spesielt å gjøre den jobben vanskelig for gjestene. Mange oransje stod stille. Når de løp så var det rett frem, og løpene kom sjeldent før pasningene var spilt. Alt dette ispedd svært mange upresise pasninger.
Men fotball er fotball. Når negativiteten var som størst, og like etter at Sarpsborg burde lagt på til 3-1, kom i stedet utligningen.
Som på 1-1 kom oppspillet langs høyresiden. Igjen var Arason nest sist på ballen. Denne gangen la han flatt inn, og innbytter Franck Boli styrte utligningen inn i Østbøs lengst hjørne.
AaFK prøvde å trykke på mot slutten, og blottla seg bakover. Andreas Lie berget poengene for de oransje med to superredninger i sluttminuttene. Fremover var det tilbake til tørke for AaFK, som dermed måtte klare seg med den ene poenget. Og fortsatt plass nest nederst på tabellen.


AaFK hadde nok sjanser til å vinne, men måtte klare seg med kun ett poeng mot Sarpsborg 08. Det er ikke nok til å komme bort fra nedrykksplass.


Søndag kunne Norsk Toppfotball presentere den nye eliteserien. Blant annet går Norsk Tipping ut av navnesponsingen, og fra 2017 blir ligaen hetende nettopp Eliteserien.
- Navnet Eliteserien er godt innarbeidet. Vi har ikke prøvd å selge egennavnet, så fra 2017 skal ligaen hete Eliteserien. Vi ønsker å eie vår egen merkevare, sier administrerende direktør i NTF, Leif Øverland.
Les hele saken Dette er nye Eliteserien: Nytt navn, nye farger og løve i logoen
I tillegg ble det presentert en splitter ny logo, der fargevalget er lyse- og mørkeblått der en løve blir fremtredende. Den er designet av Scandinavian Design Group.
Gode tilbakemeldinger
Eliteseriens nye utseende har allerede skapt engasjement på sosiale medier.
- For oss var det viktig å se hva slags energi denne lanseringen ga fotball-Norge. Så langt er den møtt med stor entusiasme. Det er alltid sånn at noen kommer med en eller annen referanse eller kommentarer når noe nytt blir lansert, så det er jeg helt rolig på. Vi bekymrer oss ikke over at det kommer en og annen kommentar, sier daglig leder i selskapet som har designet logoen, Jannicke Øiaas, til Aftenposten.
Daglig leder i NTF, Øverland, forklarer at de aller fleste tilbakemeldingene har vært positive, mens noe har vært knyttet til fargene og looken som kan minne om Premier League.
Enkelte påpeker det som at det ikke er noen endring i det hele tatt, da eliteserien er et godt innarbeidet liganavn i Norge.
Det enkle ofte det beste?
- Eliteserien skal hete Eliteserien, som den egentlig alltid har gjort. Det enkle er ofte det beste. Kunne spurt i 1991, skriver Reidar Sollie, sportsleder i Dagsavisen, på Twitter.
- Breaking news: Eliteserien beholder navnet sitt også fra 2017, skriver Eivind Løberg.
- Tippeligaen blir Eliteserien, men hvorfor stoppe der? Hva med Æresserien? Hedersmannsligaen? Kongensfortjestemedaljeigullserien? spør Roger Pihl.
Leif Øverland forklarer at en del av poenget med det nye navnet, var nettopp at det enkle skulle være det beste.
- Men vi brukte faktisk ganske lang tid på å komme opp med det, selv om det sikkert høres litt rart ut. Vi har gått gjennom undersøkelser, og kom frem til dette som en klar vinner. Da ble det sånn. Vi er veldig fornøyde, sier Øverland.
Trodde det var tull
Andre påpeker at bruken av en løve i logoen vil dra paralleller til Premier League. Fargevalget var mer likt før den øverste ligaen på balløya byttet design foran denne sesongen, men også nå ser man likheter.
- Tror de resten blir som Premier League bare fordi logoen ligner? Segmenteringsgnomer, skriver en Twitter-bruker.
- Trodde den Premier League-aktige Eliteserien-logoen som har florert på Twitter de siste dagene var tull. Fant først ut nå at det er for real, skriver en annen.
Andre liker den:
- Skjønner ikke problemet med en løve i logoen til Eliteserien, Norge har jo hatt løve i riksvåpenet i hundrevis av år. Flott logo! mener Mathias.
Ikke inspirert av Premier League
Norsk Toppfotball forklarte valget av løven i sin presentasjon søndag. Løven har nemlig lange tradisjoner som symbol i norsk fotball. Allerede i 1911 ble den brukt på landslaget.
«Løven viderefører en tradisjon og bygger bro mellom det som har vært og det som skal bli den store historien om norsk fotball», heter det.
Tanken var altså der å videreføre det til klubbfotballen.
- Vi har ikke hentet inspirasjon fra Premier League. Vi har visst om hvordan det har sett ut, men inspirasjonen vår er disse løvene som ble brukt allerede i 1911. Slik blir det en forbindelse mellom landslaget og fotball på øverste nivå i Norge, sier Jannicke Øiaas til Aftenposten.
Hun forklarer også at fargevalget kommer etter at de har analysert klubbenes farger, og at de endte på farger som ingen av klubbene har, men alle matcher med.
Flere endringer
Det blir en del flere forandringer for fotballpublikummet neste år. TV 2 mister da rettighetene til Discovery, som bladde opp 2,4 milliarder kroner for en seksårig rettighetsavtale. Seks av åtte kamper skal spilles søndag, fem med avspark 18.00. Det blir også en kamp lørdag og en kamp mandag. Slik blir en normal runde i Eliteserien:
Lørdag kl. 18.00: En kamp på Eurosport Norge
Søndag kl. 18.00: En kamp på Eurosport Norge, fire kamper bak betalingsmur
Søndag kl. 20.00: Hovedkamp på Eurosport Norge/TVNorge
Mandag kl. 19.00: Kamp på Max
Discovery ser for seg en såkalt derbylørdag, der lokaloppgjør som for eksempel Vålerenga - Lillestrøm spilles. Man vil også innføre konseptet supersøndag, som starter med en breddekamp (2. til 5. divisjon) klokken 15, før det vises toppkamp fra eliteserien klokken 18. Supersøndagen avsluttes med storoppgjør på hovedkanalen TVNorge klokken 20.

Delte meninger om logoen til "nye Eliteserien": - Trodde det var tull


- Vi har ikke hentet inspirasjon fra Premier League, sier daglig leder i gruppen som har designet logoen.


Nytt cruiseskip kommer på sitt sjette Stavanger-besøk


Stavanger
Festen foregikk i Røde Kors-huset på Sola, og politiet har registrert fem personer mistenkt for bruk av de narkotiske stoffene GHB og ecstasy.
- Dette er rett og slett skremmende. GBH er direkte livsfarlig, det skal ikke så mange mange korkene som skal til før man kan dø av det. Ecstasy ser dessverre også ut til å være på full fart tilbake, sier Frank Roland, operasjonsleder i Sør-Vest politidistrikt, til RA.
Foreldre ble varslet og ungdom hentet før festen ble avsluttet, og Røde Kors overtok bygningen.


Én 16-åring og to 17-åringer var blant de fem ungdommene som var innblandet da politiet måtte rykke ut til Sola i natt.


Vi benytter informasjonskapsler (cookies) slik at vi kan yte deg bedre service. We use cookies. LUKK LES MER


Det ble full utrykning da en 55-åring sovnet fra en pizza natt til søndag.


Stavanger
Regjeringen utlyste mandag oppstart av 24. konsesjonsrunde.
– Dette viser hvor tomt og hult regjeringens klimaengasjement faktisk er. I stedet for å begynne den svært nødvendige omleggingen av norsk økonomi, og ikke minst alle de arbeidsplassene som i dag er innen olje og gass, velger regjeringen å gjøre Norge mer oljeavhengig, sier Naturvernforbundets nestleder Silje Lundeberg.
Forbundet reagerer også sterkt på utsagnet fra statsminister Erna Solberg (H) om at det bør åpnes for oljeboring utenfor Lofoten og Vesterålen.
– I sin iver etter «ny stimulans» for områdene, velger hun å overse de naturverdiene som er her, og de 6.500 fornybare arbeidsplassene som vil kunne trues av eventuell olje- og gassvirksomhet, sier Lundberg.
– En klimakatastrofe
Natur og Ungdom mener utlysningen av den 24. konsesjonsrunden er en klimakatastrofe.
– Regjeringen har mistet det siste den hadde igjen av miljøtroverdighet. Med denne offensive utslippspolitikken tar vi oss stadig lengre vekk fra håpet om et levelig klima for våre barn og barnebarn, sier Natur og Ungdoms leder Ingrid Skjoldvær.

- Viser hvor hult engasjementet for klima er


Utlysningen av en ny leterunde på norsk sokkel blir tatt imot med skuffelse av miljøbevegelsen.


Statsbygg har foreslått å rive østre paviljong, som i dag huser 22. juli-senteret, i sitt forslag til reguleringsplan for regjeringskvartalet.
Østre paviljong er knyttet til Høyblokken. 22. juli i fjor åpnet informasjons- og kunnskapssenteret. Så langt har det midlertidige senteret hatt 77.000 besøkende. Statsbygg ønsker å rive østre paviljong og bygge et nytt inngangsparti samme sted.
Raymond Johansen sier han først ble oppmerksom på at bygget Statsbygg har foreslått å rive er det samme som i dag huser 22. juli-senteret da kommunen fikk utkast til reguleringsplan på høring og Aftenposten skrev om saken.
Ikke nevnt i forslaget fra Statsbygg
I forslaget til reguleringsplan står det ingenting om at 22. juli-senteret ligger i østre paviljong. Raymond Johansen mener Statsbygg og Norsk institutt for kulturminneforskning (NIKU) burde nevnt det i sine utredninger til nytt regjeringskvartal at paviljongen inneholder 22. juli-senteret, selv om senteret var ment å være der midlertidig.
Rolf Øhman
– Jeg er overrasket over at verken Statsbygg eller NIKU har nevnt noe om hva bygget inneholder i dag. Statsbygg burde poengtert hvilket bygg det ønsket å rive, og hva det inneholder i dag, mye tydeligere enn de gjorde, påpeker byrådslederen.
– Et viktig sted
– Dette er det verste terrorangrepet i fredstid. Jeg møtte jo mange av de overlevende som hadde svømt over fra Utøya. Og jeg har møtt pårørende etter angrepet her i regjeringskvartalet. Jeg møtte familiene deres i begravelser etterpå. Jeg opplever at for dette er et veldig viktig sted å komme til, for de pårørende, for å bearbeide sorgen, og for alle oss andre, sier byrådslederen.
Les om forslaget til nytt regjeringskvartal her.
– Noe av det som gjør dette stedet så sterkt er at det skjedde her. Bilen sto der. Jeg mener, jeg tar det nesten som en selvfølge, at det (senteret, red.anm.) fortsatt skal være her, sier Johansen.
Rolf Øhman
– Samme grep som i New York
Han viser til at det er satt av et helt kvartal til å minnes 9/11-angrepet i New York.
– Arkitektene bak 22. juli-senteret har brukt noen av de samme grepene som i New York, hvor rester etter eksplosjonen er en sentral del av formidlingen, påpeker Johansen.
– Men 22. juli-senteret skulle jo være et midlertidig senter?
– Den viktigste grunnen til at det bør videreføres, ser du, er at her var det autentisk. Den grusomme handlingen skjedde her. Så her blir vi raskt satt inn i situasjonen, og den fortvilelsen som var, enn om det flyttes til et annet sted. Det var her det var, her det startet, og her vi ser konsekvensene. Dette er en del av historien. Så jeg mener Statsbygg og NIKU burde sett tydelig at her bør senteret være, sier Johansen.
– Hvorfor mener du det er så viktig at det er akkurat her, og ikke et annet sted i Regjeringskvartalet, eller utenfor?
Nærhet til historien
– Fordi det var her det skjedde. Vi kan bare gå hit, sier han, og tar noen skritt i retning en glugge på veggen.
– Det var her ute bilen sto parkert. Du vil ta vekk noe vesentlig ved å flytte senteret herfra, sier han.
Rolf Øhman
– Personlig blir jeg satt tilbake emosjonelt til 22. juli 2011 med en gang jeg kommer inn hit. Jeg har vært her et par ganger. Og det er like sterkt hver gang. For noen pårørende og etterlatte er det lettere å komme seg videre når man oppsøker det smertefulle. Så for dem som ønsker det, er det viktig å ha dette stedet, sier Raymond Johansen.
– Det er viktig at vi beholder utstillingen akkurat her det skjedde. De arkitektoniske planene for regjeringskvartalet må tilpasses dette og innpasses i de videre utbyggingsplanene, sier Raymond Johansen.
Statsbygg forholdt seg til at senteret var midlertidig
– Hvorfor sto det ikke noe om at østre paviljong, sammen med deler av Høyblokken, huser mye av 22. juli-senteret i forslaget til reguleringsplan, kommunikasjonsleder i Statsbygg Pål Weiby?
– I våre planer har vi forholdt oss til at senteret er midlertidig plassert i Høyblokken, og det falt ikke naturlig å omtale det slik, sier Weiby.
– Ble det utelatt for å dekke over at 22. juli-senteret er i det samme bygget som det dere foreslår å rive?
– Nei. I våre planer har vi forholdt oss til at senteret er midlertidig plassert i Høyblokken, sier Weiby.
Sanner lover å finne langsiktig løsning
Kommunal- og moderniseringsminister Jan Tore Sanner (H) kommenterer saken slik i en SMS Aftenposten.
«22. juli-senteret gjør en svært viktig jobb med undervisning og informasjon, og har hatt mange besøkende siden det åpnet i fjor. Med god kunnskap er vi bedre rustet til å hente lærdom fra hendelsen og stå imot hat og ekstremisme i fremtiden. 22. juli-senteret vil i tråd med forutsetningene da senteret ble etablert uansett ligge i Høyblokken 2–4 år fremover. Vi skal også finne en god og langsiktig løsning for 22. juli-senteret».

Raymond Johansen: - Paviljongen med 22. juli-senteret må ikke rives


Byrådslederen i Oslo, Raymond Johansen (Ap) mener 22. juli-senteret må forbli i bygget som Statsbygg har foreslått å rive.


Politiet kaller saken «Sukker-saken» og den mistenkte mannen for «Sukker-mannen» fordi 30-åringen skal ha innledet relasjoner til kvinner på nettdatingsiden Sukker.no og bedratt dem.
Saken har ikke vært omtalt i mediene tidligere.
– Mannen ble pågrepet i Sundsvall i Sverige onsdag etter et samarbeid mellom norsk og svensk politi, opplyser politiadvokat Gunstein Bjørgum i Telemark politidistrikt til Aftenposten.
Kvinner fra flere steder i Sør-Norge
Mannen ble fremstilt for fengsling i Skien Tingrett klokken 12.30 fredag. Politiet begjæring om fire ukers varetektsfengsling ble tatt til følge.
30-åringen skal ha fått kvinnene til å låne ham penger, og i alt syv personer har til nå anmeldt ham.
Til sammen gjelder de syv tilfellene bedrageri for fem millioner kroner, opplyser politiet i Telemark til Aftenposten.
I tillegg er mannen siktet for et tilfelle av trusler og et tilfelle av skremmende atferd.
– De fornærmede kvinnene er bosatt ulike steder i Sør-Norge. Oslo går igjen, i tillegg til Telemark, Østfold og Vestlandet, sier Bjørgum.
Undersøker om det kan være flere fornærmede
Telemark politidistrikt har koordinert etterforskningen.
– Vi hadde en aksjon for å pågripe ham i Oslo i vår, men denne mislyktes. Han har vært etterlyst nasjonalt og internasjonalt, sier Bjørgum.
Mannen er dømt for lignende tilfeller tidligere, der han skal ha kontaktet kvinner på samme måte og lurt dem for penger.
– Vi kommer til å undersøke om det kan være snakk om flere tiltalte, opplyser politiadvokaten.
Nettdatingtjenesten sukker.no har tatt kontakt med Aftenposten for å understreke at deres firma ikke er mistenkt for å ha gjort noe galt i saken. Sukker.no synes det er uheldig at deres merkenavn blandes inn og at politiet har valgt å bruke benevnelsen «sukker-saken».

Nordmann pågrepet og siktet for å ha lurt kvinner for millioner gjennom datingside


En mann som skal ha innledet forhold til minst syv kvinner og lurt dem til å låne ham penger ble varetektsfengslet fredag.


Onsdag morgen markerte samferdselsminister Ketil Solvik-Olsen slutten for bompengeinnkreving på riksvei 23, Oslofjordforbindelsen.
Tunnelen er nedbetalt for flere år siden, men har de siste tre årene fått kreve inn bompenger på dispensasjon.
Spørsmålet er hvor lenge folk får krysse Oslofjorden i tunnel gratis.
– Samtidig som jeg nå gleder meg over at bompengene forsvinner, så jobber vi dedikert for å finne bedre løsning for krysning av Oslofjorden i fremtiden. Veivesenet utreder og vurderer ulike løsninger, basert på ny bro eller tunnelløp, sier Solvik-Olsen.
Blir det nå for mange ekstra bilister?
Statens vegvesen har lenge jobbet med planleggingen av et nytt tunnelløp, som skal delfinansieres av staten med 880 millioner. Bompenger skal bidra med nesten to milliarder.
Det kan også komme andre «tiltak» på strekningen, før en ny forbindelse bygges.
– Jeg har merket meg at enkelte utrykker bekymring for om trafikkmengden og belastningen på veinettet vil øke nå som forbindelsen gjøres gratis. Det har også opptatt meg. Statens vegvesen er i gang med å gjennomføre risikoanalyser og vurdere hvilke tiltak som eventuelt vil bli nødvendig, sier Solvik-Olsen.
I en uavhengig rapport fra september i fjor fikk Samferdselsdepartementet anbefalt å droppe et nytt tunnelløp til Oslofjordtunnelen, men bygge bro Moss-Horten.
Les om dette og hvordan det kan legges broforbindelse også over Hurumlandet.

Nå blir det pause i bompengebetalingen i Oslofjordtunnelen


Oslofjordtunnelen ble åpnet i 2000. For noen år siden var den nedbetalt. Nå stanser bompengeinnkrevingen - i hvert fall midlertidig.


I 2015 kom det rundt tre ganger så mange asylsøkere til Norge som vanlig. UDI-direktør Frode Forfang sier til NRK at han tror det blir krevende å få gjennomført alle returene.
– Det at vi klarer oppgaven med å returnere asylsøkerne som har fått avslag, er også viktig for å bevare viljen til å kunne integrere dem som skal bli, sier han.
Forfang skriver i bloggen sin at når man ved utgangen av året skal gjøre opp status, regner han med at et sted mellom 12.000 og 15.000 asylsøkere kan komme til å få avslag på søknaden.
Terje Bendiksby / NTB scanpix
Det er UDI som har ansvaret for dem som returnerer frivillig, mens Politiets utlendingsenhet (PU) gjennomfører tvangsreturene.
– I år har vi et krav om 9.000 uttransporter, så for oss å jobbe opp mot de nivåene det snakkes om, er fullt ut mulig, sier PU-sjef Morten Hojem Ervik.
Integrerings- og innvandringsminister Sylvi Listhaug (Frp) sier returneringsarbeidet er en krevende oppgave.
– Derfor er det viktig å fokusere på å få på plass returavtaler, få sendt ut flest mulig av dem som ikke skal være her, men også prøve å få flere til å returnere frivillig. Det arbeidet må vi også styrke, sier hun.

Rundt halvparten av asylsøkerne kan bli returnert


31.000 asylsøkere ankom Norge i fjor. Av disse kan rundt halvparten komme til å bli returnert, anslår Utlendingsdirektoratet (UDI).


I de tidlige morgentimene gikk T-banens linje 5 kun til Veitvet, ikke helt opp til Vestli.
– Vi hadde et problem med en likeretter. Det gjorde at vi hadde redusert kapasitet på strekningen Veitvet - Vestli. For å redusere strømforbruket stoppet vi linje 4 på Veitvet. Linje 5 gikk som normalt helt til Vestli. Feilen er funnet og utbedret, fra klokken 08.00 er vi i normal trafikk igjen, sier informasjonssjef Cato Asperud i Sporveien til Osloby.


Fra klokken 8 er det igjen normal trafikk på T-banens linje 4 mellom Vestli og Veitvet.


Innenriks
– Dette er en gledens dag, innledet olje- og energiminister Tord Lien.
Regjeringen lanserte på ONS-konferansen i Stavanger i går at de nå starter prosessen fram mot utlysning av 24. konsesjonsrunde. Men samarbeidspartiene deler ikke regjeringens glede.
– Jeg forventer at når det tildeles leteblokker og utvinningstillatelser i 24. konsesjonsrunde så er ikke det i de mest sårbare områdene som langt nord i Barentshavet ved iskanten, eller tett på sårbare fiskeriområder, sier KrF-leder Knut Arild Hareide til Dagsavisen.
KrF har med seg sentrumskamerat Venstre.
– Dette er ikke riktig tidspunkt å lyse ut 24. konsesjonsrunde på. Nå må vi gå gjennom rammebetingelsene for oljenæringen, sier Venstre-nestleder Ola Elvestuen.
Det handler om å ta inn over seg Parisavtalen, klimaendringene og risikoen det innebærer for staten å legge ut for letekostnadene i stadig mer krevende områder, mener Elvestuen som også leder energi- og miljøkomiteen på Stortinget.
Les også: – Kan ikke straffe leting
Lofoten og Vesterålen
Dagen før regjeringen slapp nyheten om 24. konsesjonsrunde sa statsminister Erna Solberg i et intervju med Dagens Næringsliv at Høyre fortsatt vil konsekvensutrede Lofoten og Vesterålen. Det mener Hareide er uklokt.
– Dette løser ikke utfordringene bransjen har i dag. Statsministeren vet godt at en eventuell konsekvensutredning av Lofoten og Vesterålen i neste stortingsperiode vil bety lange runder med utredninger, forberedelser og leting. Det vil fort ta 8–10 år før man kan starte produksjon av nye felt. Det er områder som KrF har klart å verne for oljevirksomhet før, og vi er beredt på å vinne dette slaget nok en gang, sier Hareide.
Følg Dagsavisen på Facebook og Twitter!
– Modne områder
Med 24. konsesjonsrunde inviterer regjeringen oljeselskapene til å nominere blokker de ønsker skal være en del av den nye runden. KrF mener leteblokker i modne områder skal prioriteres.
– Vi må ikke glemme at da vi fant Johan Sverdrup-funnet var det i et modent område, sier Hareide.
Men olje- og energiminister Tord Lien (Frp) understreker at mange av de mest aktuelle blokkene vil være i Nord-Norge.
– Det er det ikke tvil om. De mindre modne områdene er utenfor Helgelandskysten og utenfor Finnmark, sier Lien til Dagsavisen.
– Hvor signaliserer næringen selv at de er mest interessert i å lete?
– Næringen er mest interessert i å lete ved Lofoten og Vesterålen. Det må vente til etter valget i 2017, og det er industrien veldig klar over, sier Lien.
Les også: – Vår viktigste næring
Frykter varmegradene
– Dette er en politikk som enten tar oss i full fart mot fire graders oppvarming, eller milliardinvesteringer for oljebransjen med svært usikker avkastning, fordi det tar mange år fra nye funn til faktisk produksjon, sier CICERO-leder Kristin Halvorsen til Dagsavisen.
Tar man forskningen på alvor henger ikke 24. konsesjonsrunde på greip, mener Halvorsen.
– Hvis vi skal forholde oss til Parisavtalen, det vil si holde den globale oppvarmingen på under 2 grader og tilstrebe målet på 1,5 grader må store deler av verdens fossile reserver ligge i bakken, sier Halvorsen.
Jubler over ny konsesjonsrunde
Det er gledelig for bransjen å vite at 24. konsesjonsrunde settes i gang nå, sier Karl Eirik Schjøtt-Pedersen, leder av Norsk olje og gass.
– Denne runden åpner jo ikke for et nytt område som den forrige runden gjorde. Da åpnet man Barentshavet Sørøst. Nå kan man søke i blokker i allerede åpnede områder. Men selskapene har gjort seg erfaringer fra tidligere leting, og det gir grunnlag for hvor det kan være interessant å gå videre, sier Schjøtt-Pedersen, som representant for oljenæringens interesseorganisasjon.
– Felt tømmes og man må ha kontinuerlig tilgang på nytt areal, men du må også ha kontinuerlig tilgang fordi du skal ha jevn aktivitet i selskapene og leverandørindustrien. Og for at vi skal ha tilgang til nye ressurser som gjør oss til en troverdig og langsiktig leverandør, avslutter Schjøtt-Pedersen.


KrF-leder Knut Arild Hareide har klare krav til regjeringen: Ikke tildel blokker i de sårbare områdene langt nord i Barentshavet.


Rosenborg 3-1 Tromsø
TRONDHEIM: Rosenborg har gnistret langt mer tidligere i sesongen enn under forestillingen mot Tromsø på Lerkendal, men likevel klarte Kåre Ingebrigtsens menn å sikre alle poengene.
Rosenborg gikk ut i en uvant 4-2-4 formasjon med Christian Gytkjær og Matthias Vilhjalmsson på topp, og Gudmundur Thorarinsson og Elba Rashani på hver sin kant. Ingebrigtsen hadde foretatt en rekke endringer på laget. Backrekka besto av Fredrik Midtsjø, Johan Lædre Bjørdal, Jørgen Skjelvik og Alex Gersbach. På midtbanen startet Mike Jensen og Anders Konradsen.
Kjedelig førsteomgang
I det første kvarteret skjedde det bortimot ingenting på Lerkendal, i den første kampen etter at Europa-eventyret definitivt var over for RBK.
Rosenborgs første målsjanse kom etter tjue minutter. Anders Konradsen slo en lekker ball til Christian Gytkjær, som på enda vakrere vis sendte den videre i mål. Dermed 1-0 mot et til da svært tafatt Tromsø-lag.
Etter scoringen ble det litt mer fart i RBK, og Tromsø ble presset enda lenger bak på banen. Gjestene viste ingenting før sju minutter gjensto av første omgang. Det smelte Mikael Ingebrigtsen i vei et godt skudd. Forsøket ble imidlertid greit avverget av Rosenborg-keeper Adam Larsen Kwarasey.
Tromsø-offensiv
I de siste minuttene før pause kom Tromsø litt lenger frem på banen. Kampen bølget frem og tilbake i større grad enn i første halvdel av den relativt kjedelige omgangen.
Andre omgang åpnet på helt annet vis. Tromsø skapte en fenomenal dobbeltsjanse, hvor Kwarasey begge ganger måtte vise seg fra sin absolutt beste side for å hindre utligning.
Tromsø hadde tydeligvis bestemt seg for å vise seg fra en mer offensiv side. Etter kanonaden var det Christian Landu Landu som var frempå med en stor mulighet. Da var det bare gått seks minutter av andre omgang.
Markerte seg umiddelbart
Det var lite samhandling å spore i Rosenborg-laget i det første kvarteret etter pause. Tromsø hadde styringen i kampen. Da timen var gått la Kåre Ingebrigtsen om til 4-3-3. Mike Jensen forlot banen og ble erstattet av Jonas Svensson.
Svensson markerte seg umiddelbart, da han i Tromsøs straffefelt brystet ballen til Elba Rashani. Han ble felt og dommer Svein Oddvar Moen blåste for straffespark. Christian Gytkjær satte ballen hardt i venstre hjørne, mens keeper Filip Loncaric gikk til høyre. Dermed sto det 2-0 og kampen kunne se ut til å være avgjort.
Tromsø ga seg imidlertid ikke. Snaut ti minutter etter RBKs andre scoring headet Runar Espejord inn reduseringsmålet. Like etterpå ble Magnus Stamnestrø byttet inn for Gytkjær.
Bård Floviks menn måtte avslutte med ti spillere da Sofien Moussa ble utvist. To minutter før full tid hadde Tromsø alle tiders mulighet til å utligne. Lasse Nilsens gode heading havnet på innsiden av stolpen. Etter dette åpnet kampen seg. Rosenborg fikk flere muligheter og Elba Rashani satte inn Rosenborgs tredje scoring på overtid.
Dermed kunne Rosenborg innkassere en ny tre-poenger på en temmelig tung dag. RBK topper tabellen med hele 15 poeng før kveldens senkamp mellom Odd og Vålerenga.


To Gytkjær-mål og ett fra Rashani sikret ny seier for Rosenborg.


Syv måneder etter det stygge uhellet i Kitzbühel som endte på operasjonsstuen i en østerriksk klinikk, kan fremdeles ikke Aksel Lund Svindal trene med ski på bena. Men han er ifølge alpinsjef Claus Ryste helt på skjema mot et comeback i canadiske Lake Louise den siste helgen i november.
Svindals skrekkfall får konsekvenser: Nå tar FIS grep
Svindal møtte pressen: - Det var nesten som en krigsfilm, der den ene etter den andre ble rullet inn
- Korsbåndskaden ser bra ut, men dette tar tid. Man må være forsiktig i denne fasen. Kanskje kjenner man ikke noe smerte, men korsbåndet er ikke så sterkt som det burde, forklarer Ryste.
NTB Scanpix
- Man kan godt føle seg helt frisk, men dette med støttemuskulatur tar tid, presiserer han.
Denne helgen bruker Lund Svindal til å teste kneet og tilpasse utstyr. Med seg til Mellom-Europa har han fysioterapeut Håvard Moksnes som følger alpinisten tett i opptreningen. Samme mann var også svært delaktig i Kjetil Jansruds opptrening etter at hans korsbånd røk under VM i 2013. Året etter tok han OL-gull i Super-G i Sotsji.
- Det er digg å skulle ha på seg ski igjen, sa Svindal til NRK før han fredag formiddag satte i gang med testingen.
- Planen er at han skal være med resten av landslaget til Sør-Amerika (Chile). Avreise er i starten av neste måned, sier Ryste.
Kjetil Jansrud var også på ski syv måneder etter operasjonen, og han rakk altså det store målet den sesongen: OL i Sotsji. For Lund Svindal er VM i St. Moritz 6.-19. februar det viktigste målet.
- Om det er noen som har vist at han kan komme tilbake på det aller øverste nivået igjen, så er det jo Aksel, legger alpinsjefen til.
To ganger tidligere har Lund Svindal kommet tilbake etter alvorlige skader. Først etter det stygge fallet i Beaver Creek i 2007 der han bl.a. fikk en skade i setemuskulaturen.
Like før sesongstart i 2014 røk akillessenen i den venstre foten under ballek i Sölden. Da var han i realiteten borte en hel sesong, selv om han stilte i VM i februar 2015 og tok to sjetteplasser. Men til forrige sesong var han tilbake for fullt og var verdens ledende fartsalpinist frem til uhellet i Kitzbühel.

Svindal på ski syv måneder etter dette fallet: - Digg


Han bruker helgen til å prøve utstyr i Mellom-Europa, forteller alpinsjefen.


- Jeg har ikke vært uærlig. Jeg har bare ikke sagt det, sier Svindal til NRK
Aksel Lund Svindals kneskade er verre enn hva som har vært kjent. I ytterste konsekvens kan toppidrettskarrieren være over for Norges alpinstjerne, melder NRK.
I utforrennet i Kitzbühel i januar i år gikk det galt for 33-åringen. Han mistet balansen i den knalltøffe løypa, og korsbåndet røk.
Nå forteller han at skadeomfanget var verre enn det han ga uttrykk for i etterkant av operasjonen. I tillegg til at korsbåndet røk, løsnet også menisken og førte til bruskskader.
– Jeg har ikke vært uærlig. Jeg har bare ikke sagt det, sier Svindal til NRK og legger til:
– Jeg tenkte at det ikke var noen vits å dra det opp. Jeg tenkte det var bedre ikke å nevne det hvis jeg ikke fikk et direkte spørsmål om bruskskader. Det var derfor jeg gikk på krykker lenge, og måtte opereres raskt, fortsetter han.
- Menisken hadde løsnet
Svindal forteller til kanalen at ortopeden er veldig forsiktig med å gi garantier for om han vil bli helt bra av skaden.
– Menisken hadde løsnet. Og så var det den kjipeste biten ved det hele: Brusk. Når korsbåndet ryker og kneet går i en stilling det ikke skal være i, drar man av deler av beinet. Det som helst ikke skal bli dratt av, sier Svindal og legger til at det er bruskskader som kan ende toppidrettskarrierer.
– Ja, det er den biten det er vanskelig å bli kvitt, og da er det vanskelig å være toppidrettsutøver.
Landslagslege Marc Strauss sier at utøvere normalt har 70 prosent sjanse for å komme tilbake etter en korsbåndsskade, men at prosentsjansen er lavere når man har hatt alvorlige skader tidligere, slik som i Svindals tilfelle. (©NTB)

Svindal avslører: Kan bli tvunget til å legge opp


- Jeg har ikke vært uærlig. Jeg har bare ikke sagt det, sier Svindal til NRK


Men bare én av de uttatte spillerne fant nettmaskene.
13 av 22 uttatte spillere var på banen 90 minutter i helgens seriekamper i europeisk fotball. Ytterligere tre spillere var uaktuelle for spill på grunn av nettopp gjennomført eller nært forestående klubbskifte, som også forteller om attraktivitet.
Mange spillere tar også med seg gode opplevelser inn i samlingen, der det blir to treninger før Hviterussland er testmotstander onsdag, og ytterligere to før verdensmester Tyskland kommer til Ullevaal for å kjempe om VM-kvalifiseringspoeng søndag. Av de 15 spillerne som var på banen i helgen, kunne sju juble for seier. Bare fire ble poengløse.
LES OGSÅ King så ut til å bli matchvinner. På overtid brast seiershåpet
Skader er Høgmos hodepine. Av de opprinnelige 24 uttatte har Valon Berisha angret seg og valgt Kosovo som sitt landslag, mens troppen mistet litt X-faktor da Pål André Helland meldte skadeforfall. I tillegg var Håvard Nordtveit og Alexander Søderlund uaktuelle for spill i helgen på grunn av skade, mens Vegard Forren måtte tidlig ut i Moldes seier mot Strømsgodset.
LES OGSÅ Nordmann ble matchvinner i ligacupen
Hodebry
Manglende giftighet foran mål har i hele Høgmos tid som landslagssjef vært en norsk akilleshæl. Bare en av de landslagsuttatte scoret i helgen. Joshua King ga Bournemouth ledelsen mot Crystal Palace i engelsk eliteserie, men seieren glapp med et utligningsmål rett før slutt.
LES OGSÅ King så ut til å bli matchvinner. På overtid brast seiershåpet
King er mer eller mindre gitt som norsk spiss, men midtstopperplassene kan gi Høgmo noe å tenke på. Forren måtte som nevnt ut med skade, mens Even Hovland fikk sin første kamp for Nürnberg denne sesongen og opplevde 1-6-tap for serieleder Eintracht Braunschweig (med Gustav Valsvik som midtstopper). Håvard Nordtveit var ute med skade da West Ham tapte for Manchester City.
LES OGSÅ Strandberg blir lagkamerat med Fossum i Tyskland
Stefan Johansen, Stefan Strandberg og Markus Henriksen er de tre som ikke var aktuelle for spill i helgen. Johansen har forlatt Celtic til fordel for Fulham, Strandberg bytter ut Krasnodar med Hannover, mens Henriksen trolig havner i Hull i stedet for Anderlecht etter suksessrike år i AZ Alkmaar.
De eneste av Høgmos utvalgte som var i kamptroppen uten å slippe til var Martin Linnes (da Galatasaray slo Akhisarspor 3-1) og Martin Samuelsen (da Blackburn tapte 0-1 for Fulham).
Status
Spilletid for de uttatte i helgen:
Sten Grytebust (OB) 90 minutter i 0-1-tap for Horsens.
Rune A. Jarstein (Hertha Berlin) 90 minutter i 2-1-seier over Freiburg.
Ørjan H. Nyland (Ingolstadt) 90 minutter i 1-1-kamp mot Hamburg.
Haitam Aleesami (Palermo) 90 minutter i 1-1-kamp mot Inter.
Jo Inge Berget (Malmö) 90 minutter i 1-0-seier over Sundsvall.
Veton Berisha (Greuther Fürth) 90 minutter i 3-2-seier over Greuther Fürth.
Adama Diomandé (Hull) 90 minutter i 0-1-tap mot Manchester United.
Vegard Forren (Molde) 21 minutter i 2-0-seier over Strømsgodset.
Markus Henriksen (AZ Alkmaar) ikke med pga. overgangsforhandlinger.
Even Hovland (Nürnberg) 90 minutter i 1-6-tap mot Eintracht Braunschweig.
Stefan Johansen (Fulham) ikke klar etter overgang fra Celtic.
Joshua King (Bournemouth) 90 minutter og scoring i 1-1-kamp mot Crystal Palace.
Martin Linnes (Galatasaray) ubenyttet reserve mot Akhisarspor (3-1).
Håvard Nordtveit (West Ham) ute med skade mot Manchester City.
Martin Samuelsen (Blackburn) ubenyttet reserve mot Fulham (0-1).
Ole Selnæs (Saint-Étienne) 90 minutter i 0-0-kamp mot Toulouse.
Per Ciljan Skjelbred (Hertha Berlin) 90 minutter i 2-1-seier over Freiburg.
Jørgen Skjelvik (Rosenborg) 90 minutter i 3-1-seier over Tromsø.
Stefan Strandberg (Hannover) ikke klar etter overgang fra Krasnodar.
Jonas Svensson (Rosenborg) 29 minutter som innbytter i 3-1-seier over Tromsø.
Alexander Søderlund (Saint-Étienne) ute med skade mot Toulouse.
Alexander Tettey (Norwich) 90 minutter i 0-3-tap for Birmingham. (


Men bare én av de uttatte spillerne fant nettmaskene.


Mener å vite hva som må til for at målene skal slutte å renne inn.
SANDVIKA: Hovedutfordringen til Per-Mathias Høgmo i den forrige kvalifiseringen var at Norge scoret altfor få mål. Nå kan det se ut til at det er problemene i den andre enden av banen som vekker mest hodebry.
For i forsommerens tre treningskamper – også kjent som Høgmos eget «mini-EM» - slapp Norge inn åtte mål. Det lover ikke særlig godt før søndagens møte med verdensmester Tyskland.
Bedre blir det ikke av at hans mest betrodde midtstopper er ute med skade. Vegard Forren har meldt forfall, og også alternativet Håvard Nordtveit sliter med skade. Han er høyst tvilsom til onsdagens generalprøve mot Hviterussland.
Even Hovland og Stefan Strandberg har på sin side slitt med spilletiden i sine klubber. Thomas Rogne ble tirsdag hentet inn som ny midtstopper i troppen.
- Det er ingen tvil om at godt forsvarsspill er nøkkelen til suksess. Vi holdt nullen i seks kamper i EM-kvalifiseringen, og det blir særdeles viktig også nå, sier Høgmo om det faktum at målene rant inn i våres.
Den første kampen endte med tre baklengs mot portugiserne som senere på sommeren ble europamester. Høgmo peker på at han i den kampen spilte med et meget ungt lag om fem-seks debutanter.
- Mot Island hjemme var det et dødballmål og et straffespark som kunne vært unngått. Jeg var også godt fornøyd med den første omgangen mot Belgia, men så gikk laget litt opp i limingen i annen omgang, kanskje litt på grunn av at det var den tredje kampen på en uke, sier Høgmo om kampen hvor det nok en gang ble tre baklengsmål.
For få toppkamper
Landslagssjefen peker på at han hele tiden har prøvd å gi laget utfordringer de virkelig må strekke seg etter, som bortekamper mot lag som Frankrike, England, Belgia og Portugal.
Mange av baklengsmålene i kampene i vår kom etter personlige feil, noe han mener skyldes at de ikke er vant til å spille kamper på det nivået som kreves ofte nok.
Høgmo sier han har vært veldig tydelig overfor spillerne på hvor listen ligger.
- Mot de beste lagene blir du alltid utfordret i 90 minutter i alle spillets faser. Det er alltid utfordringen med unge lag, som ikke er vant til å spille 60-70 toppkamper i året, sier han.
- På et lag som Tyskland er spillerne vant til å ha konkurranser som den vi får søndag 60-70 ganger i løpet av en sesong. Vi begynner å få none spillere som får den erfaringen stadig mer, sier han
Høgmo mener fremtiden til landslaget er lys, men utfordringen er at laget må klare å gjennomføre 90 minutter uten å gjøre feil.
Det straffet seg i vår, og kommer garantert til å straffe seg mot tyskerne søndag.

Høgmos store utfordring gir hodebry: - Det er nøkkelen til suksess


Mener å vite hva som må til for at målene skal slutte å renne inn.


Tenåringer skremmes ikke fra å bli gravide selv om de får en robotdukke i fanget. Tvert imot, viser forskningsprosjekt.
Resultatet er i stedet flere fødsler og flere aborter, viser en australsk studie.
Forskerne bak den første omfattende undersøkelsen av babyrobotens effekt har publisert sine funn i tidsskriftet The Lancet.
- Vår studie viser at prevensjonsprogram som inkluderer en babysimulator, ikke minsker risikoen for at tenåringer blir gravide, sier Sally Brinkman ved University of Western Australia.
- Tvert imot er risikoen høyere, sammenlignet med tenåringer som ikke deltar i et slikt program, tilføyer hun.
Emilie (18) venter barn nummer to - Jeg møter på mange fordommer og får mye hat.
Én helg med falsk baby
Den aktuelle undersøkelsen er gjennomført i Australia, men lignende programmer finnes i et 90-tall andre land, deriblant Sverige. Elever ved 57 australske skoler deltok i studien.
Trygve Indrelid
Drøyt 1200 jenter deltok i det såkalte virtuelle spedbarnsprogrammet, som går ut på at de i én helg må ta hånd om en dataprogrammert dukke som skal kreve samme behandling som en levende baby.
Kontrollgruppen besto av 1500 jenter andre jenter, som fikk en mer tradisjonell helse- og seksualundervisning, skriver Die Welle.
Fødte ekte babyer
Alle deltakerne var i alderen 13 til 15 år da studien startet, og forskerne fulgte dem til de fylte 20. Da hadde 8 prosent av jentene som hadde fått spesialundervisning, født minst ett barn. I kontrollgruppen var andelen 4 prosent.
Illustrasjonsfoto Robert Schlesinger / NTB Scanpix
Også andelen aborter var høyere hos dem som hadde tatt hånd om en robotbaby: Ni prosent, sammenlignet med seks prosent i kontrollgruppen.
Resultatet viser at investeringer i robotbabyer ikke er den mest effektive bruken av offentlige midler hvis målet er å redusere tenåringsgraviditeter, påpeker forskerne bak studien.

Studie: Robotbabyer gir flere tenåringsgravide


Tenåringer skremmes ikke fra å bli gravide selv om de får en robotdukke i fanget. Tvert imot, viser forskningsprosjekt.


Nye takter
Karpe Diem selger billetter til sine konserter i Oslo Spektrum i stor fart. Ja, såpass at det er utsolgt fredag og lørdag for de tre konsertene i april 2017.
– Fredag og lørdag er helt utsolgt. Det er igjen et lite knippe til torsdag, men det går fort, sier Trine fra Little Big Sister som står for PR.
Enn så lenge er det noen sitteplasser igjen, men det er så godt som tomt for ståplasser, da Dagsavisen gjør et søk hos ticketmaster.no. Billettene ble lagt ut for salg i dag.
Følg Dagsavisen på Facebook og Twitter!
– Tre kvelder i Oslo Spektrum er ganske rått. Det er bortimot 30.000 billetter. Morten Abel fylte salen to kvelder i 2002. Marcus og Martinus skal gjøre det samme i høst. Men tre konserter på rad kommer jeg bare på at Elton John og A-ha har gjort før. Det viser hvor langt man kan komme med å snakke så folk forstår deg. Det er litt det samme som når Klovner I Kamp nå selger ut tre kvelder på Sentrum Scene, litt mindre skala , men disse gruppene treffer folk på en helt egen måte, sier Dagsavisens Geir Rakvaag.
Les også: Karpe Diem spiller tre konserter i Oslo Spektrum
Les også: Sterk og vond politisk rap
Duoen Karpe Diem er ute med siste sang fra prosjektet«Heisann Montebello». «Gunerius» heter låta og er den sjuende i rekken. Også denne gangen er det med en påfølgende video. Kjøpesenteret i hjertet av hovedstaden er langt fra Montebello, men ikke langt fra Oslo Spektrum.


Karpe Diem selger billetter til sine konserter i Oslo Spektrum i stor fart.


Demokratenes presidentkandidat hadde for noen uker siden et forsprang på opptil 10 prosentpoeng på Donald Trump.
Nå har Clinton 45 prosent oppslutning, mot Trumps 43 prosent, og forspranget er dermed redusert til 2 prosentpoeng viser en fersk måling USC har utført for Los Angeles Times.
I de daglige målingene fra Los Angeles Times lå Clinton midt i august solid foran Trump over tid. Ifølge avisens målinger har det tetnet kraftig til mellom kandidatene den siste tiden.
Andre målinger gir imidlertid Hillary Clinton en større ledelse. Den siste Ipsos-målingen som er utført for nyhetsbyrået Reuters gir henne 42 prosents oppslutning, mot 35 prosent for Trump.
Den siste Quinnipiac-målingen gir henne et forsprang på hele 10 prosentpoeng, 51 mot 41 prosent, mens den siste YouGov-målingen utført for The Economist viser at 47 prosent støtter Clinton, mens 44 prosent sier de vil stemme på Trump i presidentvalget 8. november.
En sammenstilling av de sju ferskeste målingene, utført av nettstedet RealClear Politics, gir også demokratenes presidentkandidat en klar ledelse med 48,4 prosentpoeng, mot 42,1 prosent for Trump.

LA Times: Clintons forsprang har krympet


Avstanden mellom Hillary Clintons og Donald Trump krymper, 71 dager før presidentvalget i USA, viser målingene til storavisen.


Barcelonas ungdomsakademi er kjent verden over, og har produsert flere av verdens aller beste fotballspillere de seneste årene.
Nå er imidlertid Barcelonas unggutter i fokus for noe helt annet enn presise pasninger og imponerende finter.
For etter at Barcelonas U12-lag beseiret japanske Omiya Ardija Junior i en turnering i Japan søndag, viste seierherrene tegn på usedvanlige holdninger.
De japanske guttene var sønderknuste etter tapet, men idet de hulket på gressteppet kom flere av Barcelonas spillere til unnsetning.
Etter først å ha jublet over seieren, var Barcelona-spillerne opptatt av å trøste motstanderne.
Katalanerne kom og klappet de japanske spillerne på hodene og ga motstanderne bamseklemmer. Flere tok seg god tid til å si noen oppmuntrende ord til de triste japanerne.
FIKK DU MED DEG DETTE? Midt i feiringen fikk United-stjernen øye på noe. Nå hylles han.
- Uvirkelig
Barcelonas U12-lag har fått enorm oppmerksomhet for hendelsen. På YouTube er én av videoene som viser scenene etter kampen sett over 80.000 ganger.
Nyhetsmedier over hele verden hyller omtanken Barcelona-guttene viste. «Alle sportsbegivenheter bør ende på denne måten», skriver amerikanske Sports Illlustrated. USA Today kaller det «en uvirkelig oppvisning av sportsånd». «Barcelona viste at sportsånd renner i blodårene deres», skriver britiske Daily Mail. Madrid-avisen AS hyller på sin side spillernes ydmykhet.
AP
De som styrer Barcelonas offisielle Twitter-konto har også merket seg videoen, og linket til den med emneknaggen #FairPlay.
Det er tradisjon i Barcelona å fremheve verdier som ydmykhet. Blant annet har flere fotballpersonligheter snakket om hvor ydmyk superstjernen Lionel Messi er.
- Jeg er veldig naturlig, en veldig enkel person. De har oppdratt meg til å være høflig, vise respekt og være ydmyk, det er personligheten min, sa Messi i mars ifølge ABC.es.

Barcelona-guttenes oppførsel går verden rundt


12-åringene trøstet sine sønderknuste motstandere. Se videoen her.


Stadig flere nordmenn benytter seg av et tilbud som snart kan bli ulovlig.
TV 2 har fått sterk kritikk på flere forum og nettsider etter at prisen på fotballtjenestene gikk opp - samtidig som tilbudet ble redusert. Championship og Ligacupen forsvant, samtidig som tilbudet i Premier League ble begrenset.
Endringene har ført til at ulike supporterforum har flommet over av diskusjoner om hvordan man kan se engelsk og utenlandsk fotball - uten å betale store summer til norske tv-tilbydere.
Får alt til brøkdeler av vanlig pris
Stadig flere opplyser at de sier opp abonnementet på de norske selskapene og heller bruker utenlandske nettsider som tilbyr ulovlig strømming av tv-kanaler.
En av de største nettstedene tilbyr nesten hundre sportskanaler og gir deg tilgang til alt som sendes av italiensk, spansk, tysk og engelsk fotball. Alt for en brøkdelen av prisen du betaler for tilsvarende i Norge.
Jusprofessor Olav Torvund ved Universitetet i Oslo sier at dette er lovlig å benytte seg av som forbruker, men at temaet er omdiskutert.
- Det er omdiskutert om det er lovlig eller ikke, men det er antageligvis lovlig. Om man ser på hva som ligger innenfor opphavsretten, så er det to punkter som gjelder. Det ene er å fremstille eksemplar av et verk, og det gjør man ikke når man ser på dette. Det andre punktet er å gjøre det tilgjengelig for allmenheten, det gjør man heller ikke når man ser på dette. Det er det de som driver tjenesten som gjør. Det faller utenfor det som er opphavsmannens enerett, sier professoren.
LES OGSÅ Joshua King mener han kan bli en av Premier Leagues toppscorere i år
- Voksende problem
TV-kanalene selv ser på utviklingen med bekymring.
- Vi ser at det er et voksende problem, men vi er usikre på hvor stort det er i praksis og hvor mange av de som sier at de bruker det, faktisk gjør det. Vi opplever av salget av fotballproduktene går godt, så det tyder ikke på at folk slutter å kjøpe det lovlig. Men det er selvsagt en bekymring, sier juridisk direktør i TV 2, Tomas Myrbostad.
Så lenge nettsidene ikke har avtale med de ulike tv-kanalene om distribusjon, driver de ulovlig. Men dagens lovverk er det ikke ulovlig å bruke strømmetjenesten, så lenge man ikke laster ned innholdet. Argumentet for dette er at internettbrukeren ikke skal trenge å ta stilling til at innholdet er lagt ut ulovlig eller ikke.
Lenge har kvaliteten på de ulovlige tjenestene vært dårlige, men nå tilbys tv-sendingene i HD-kvalitet.
- Det har lenge hatt fokus på piratkopiering av filmer og serier, men det er først nå ulovlig livestreaming er blitt et problem. Det handler om at den tekniske kvaliteten har blitt såpass god at det konkurrerer med det lovlige produktet, sier Myrbostad.
Skjermdump
Nå vil loven endres
Men i et høringsnotat fra Kulturdepartementet er det foreslått å endre lovteksten som omhandler strømming. Årsaken til endringen er at flere på rettighetshaversiden mener at det bør klargjøres at strømming av innhold fra ulovlig kilde er ulovlig.
I utgangspunktet skal internettbrukere ikke trenge å forvisse seg om innholdet er lagt ut lovlig, men med et unntak.
«Men unntak fra denne hovedregelen bør kunne gjøres i situasjoner der det er åpenbart at åndsverk er ulovlig tilgjengeliggjort – og at bruk fra den ulovlige kilden er egnet til å skade rettighetshavernes økonomiske interesser i vesentlig grad. Departementet har kommet til at det ikke bør være lovlig å strømme dette ulovlige materialet.»
Høringsfristen er satt til 1.september i år, og planen er at en lovproposisjon skal legges fram for Stortinget våren 2017.
LES OGSÅ Nordmenn betaler mest i Skandinavia for TV-fotballen
- Er som svart arbeid
Siden strømming av fotballkamper åpenbart fører til økonomisk tap for Viasat, TV 2 og Cmore, vil bruken av disse sidene bli ulovlig om den nye loven vedtas.
- Å kjøpe tilgang via disse sidene kan sammenlignes med svart arbeid. Det er fristende å få det billig på ulovlig vis, men det man må være klar over er at man bidrar til en kriminell økonomi ved å kjøpe gjennom slike selskap. Du har ingen sikkerhet for hvem som står bak. Vi støtter selvsagt forslaget som ligger på bordet, sier Myrbostad.
LES OGSÅ Dette er TV 2-ekspertenes favorittlag
Nettselskapet vil ikke svare
Han tror at et forbud mot bruk av tjenesten vil gjøre problemet mindre.
- Det handler om å bygge holdninger, ikke bare komme med trusler om straff. Vi ser på andre områder at omfanget av ulovlig nedlasting går ned, selv om det alltid vil være noen som vil bruke det. Men vi tror at folk flest er opptatt av å opptre lovlig og redelig, og derfor er det viktig å spre kunnskap om at dette er ulovlig, sier han til Adresseavisen.
Leder for Supporterunionen for britisk fotball, Trond Fuhre, har tidligere vært kritisk til endringene fra TV 2 Sumo. Han har lagt merke til diskusjonene om alternative metoder for å få se britisk fotball.
- Det er veldig mange som elsker britisk fotball og vil gjøre ganske mye for å se det. Det har blitt delt mange lenker til ulike strømmetjenester. Men vi har inntrykk av at folk finner andre løsninger, som å gå på pub eller høre kampene på radio, sier Fuhre.
Kundeservice hos et av nettstedene Adresseavisen har vært i kontakt med, nekter for at tjenesten de tilbyr er ulovlig, men kjenner ikke til at de har avtale med tv-kanalene de tilbyr sine brukere. De vil ikke videreformidle kontaktinformasjon til selskapets advokater eller eiere.
TV 2 sier at de ikke har distribusjonsavtale med nettstedet, selv om flere av kanalene deres tilbys.

Advarer norske tv-seere: - Det er å bidra til en kriminell økonomi


Stadig flere nordmenn benytter seg av et tilbud som snart kan bli ulovlig.


- Dette bekrefter på nytt at Norge har vokst seg ganske stor som sykkelnasjon, sier landslagssjef Stig Kristiansen til VG. Han sier at sterk kjøring i de siste rittene før kvotene skulle regnes ut, resulterte i full pott.
VM-løypa i Qatar er ganske flat, og Kristoff har vunnet seks etapper i Tour of Qatar tidligere. Kristoff er derfor et naturlig kapteinsvalg for landslagssjefen.
Kristiansen peker også på at Norges ni ryttere betyr at andre nasjoner får færre. Blant dem er Tyskland med sprinteren Marcel Kittel som kun får delta med seks. (©NTB)
Kristoff om sin nye lagkamerat: - En god signering
Presidentene: - Det er flaut for Norge

Kristoff får med seg åtte mann til sykkel-VM


Norge får stille med ni mann når Alexander Kristoff og co. skal jakte VM-gull i Qatar i oktober.


Roganytt
Festen foregikk i Røde Kors-huset på Sola, og politiet har registrert fem personer mistenkt for bruk av de narkotiske stoffene GHB og ecstasy.
- Dette er rett og slett skremmende. GBH er direkte livsfarlig, det skal ikke så mange mange korkene som skal til før man kan dø av det. Ecstasy ser dessverre også ut til å være på full fart tilbake, sier Frank Roland, operasjonsleder i Sør-Vest politidistrikt, til RA.
Foreldre ble varslet og ungdom hentet før festen ble avsluttet, og Røde Kors overtok bygningen.

16- og 17-åringer tatt for GHB og ecstasy


Én 16-åring og to 17-åringer var blant de fem ungdommene som var innblandet da politiet måtte rykke ut til Sola i natt.


Den fotrappe spissen vil bidra med minst 15 scoringer for Premier League-klubben Bournemouth denne sesongen.
King satte inn sitt første seriemål i 2016/2017 i 1-1-kampen mot Crystal Palace i London lørdag.
I fjor bidro 24-åringen med seks seriemål for Eddie Howes mannskap, men nordmannen sikter enda høyere denne sesongen.
– Jeg har satt som mål å score minimum 15 mål denne sesongen. Om det skjer eller ikke, det vet jeg ikke, men det er gøy å sette seg mål og se om man når dem, sier King til NTB.
Vil klatre
Den tidligere Manchester United-spilleren har en tilsynelatende enkel løsning på hvordan han skal klare å nette 15 ganger.
– Det er bare å fortsette med det jeg har gjort, sier King smilende.
Bournemouth har kun tatt ett poeng på tre seriekamper så langt, men 24-åringen er ikke bekymret. Han sier laget ønsker å forbedre seg fra forrige sesong. Da ble Bournemouth nummer 16 i Premier League. King og co. sikret 42 poeng, et tall som holdt til å berge plassen med fem poengs margin.
– Vi har som ambisjon å gjøre det bra i Premier League også denne sesongen. Vi holdt oss oppe i fjor, og nå ønsker vi å gjøre det enda bedre enn forrige sesong. Personlig vil jeg også gjøre det enda bedre, sier King.
Søndag håper han å bidra til at Norge ryster Tyskland på Ullevaal. Tyskerne er store favoritter i VM-kvalifiseringsoppgjøret i gruppe C, men King peker på at alt kan skje i fotballen. Han svarer det samme på spørsmål om Norges sjanser til avansement fra gruppen.
Tøff motstand
– Dette blir den første kvalikkampen vår, og det blir bare gøy å møte Tyskland. Kanskje er det greit å få unnagjort denne matchen tidlig, da Tyskland nettopp har hatt sesongstart og ikke er i toppform. Men det blir ikke lett å ta poeng mot dem, erkjenner King.
– Hvordan skal man klare å slå det tyske laget?
– Alle må være 110 prosent. Alt må gå vår vei hvis vi skal få et resultat mot Tyskland. Det er et av de beste lagene i verden, svarer spissen.
– Etter Tyskland-kampen møter dere Aserbajdsjan (b) og San Marino (h) før bortekampen mot Tsjekkia. Hvor viktig blir de to «mellomkampene»?
– Selvfølgelig, det er jo de lagene hele Norge kanskje mener at vi bør vinne. Og det sier jo seg selv, vi bør jo det. Det blir tøft å skulle slå Tyskland, men det blir ikke lett å slå Aserbajdsjan og San Marino heller. Men det blir selvsagt viktig å få poeng. Nå tenker jeg imidlertid kun på Tyskland-kampen. Det er der fokuset ligger, sier King.
Ros av sjefen
Han fikk ros av landslagssjef Per-Mathias Høgmo på en pressekonferanse i Sandvika mandag. Høgmo trakk blant annet frem navn som King og Hull-spiller Adama Diomandé.
– Skrur vi tiden noen måneder tilbake, til forrige kvalifisering, er det ingen tvil om at vi nå har flere offensive spillere som spiller på et høyere nivå og som også scorer mål, sa Høgmo. (©NTB)

Joshua King mener han kan bli en av Premier Leagues toppscorere i år


Norges landslagsspiss setter seg skyhøye mål.


I 20 år har Wilbek preget dansk håndball, først som landslagstrener for damene og deretter for herrene. Siden 2012 har han vært sportssjef i forbundet, men nå er det slutt.
«Etter en OL-turnering, hvor det var min opplevelse at trenere, spillere og stab sammen fant frem til et konstruktivt samarbeide, har de seneste dagers uro i pressen gjort det umulig for meg at se meg selv fortsette i stillingen, skriver Wilbek i en pressemelding.
«Det viktigste for meg har alltid vært og er fortsatt dansk håndball, og i lyset av den uro som har vært siden hjemkomsten fra OL i Rio, kan jeg ikke se meg selv fortsette som sportssjef. Jeg ønsker ikke å ta fokus fra landslagsarbeidet, men derimot ønsker jeg å gi Gudmundur (landslagssjef Gudmundsson) de beste arbeidsbetingelser fremover,» fortsetter Wilbek.
Gulltreneren nær sparken
Det danske herrelaget tok gull under OL, og på den bakgrunn skulle man tro at alt var fryd og gammen, men det var det så visst ikke under lekene i Rio – og heller ikke etterpå.
Wilbek skal sammen med seks av spillerne ha diskutert under OL om Gudmundsson burde få sparken på grunn av manglende resultater!
Det har vakt oppsikt i Danmark at man kunne ta opp et slikt tema midt under OL. Etter OL har det vært bråk om bråket som var under OL.
Islendingen Gudmundsson greide det ingen danske trenere har greid, nemlig å skaffe et OL-gull til herrelandslaget. Hans konrakt utløper om ti måneder.
«Stavanger-mann» ovetar
Wilbeks rolle ovetas inntil videre av generalsekretær Morten Stig Christensen – kjent som Stavanger-spiller i Rogalands-lagets storhetsperiode.
«Vi har hatt en tett dialog med Ulrik Wilbek under hele forløpet, og vi er utrolig lei oss for denne utviklingen. Vi har hatt et fantastisk samarbeid med Ulrik Wilbek gjennom alle år, og vi mister en enestående kompetanse på flere nivåer.
Det er vanskelig å sette ord på den enorme betydning Wilbek har hatt for dansk håndball, og vi skylder ham en overordentlig stor takk for innsatsen, visjonene og dedikasjonen i både gode og harde tider, skriver Christensen.
Wilbek skal nå bruke kreftene på lokalpolitikken.

Dansk håndballbråk etter OL-gull - Wilbek trekker seg


Først OL-gull, så bråk. Dansk håndballs største ikon, Ulrik Wilbek, meldte tirsdag at han fratrer som sportssjef i det danske forbundet.


Få siste oppdaterte overganger i boksen helt nederst i artikkelen
Ved midnatt onsdag stenger det internasjonale overgangsvinduet. Som vanlig er det knyttet størst forventninger til hva Premier League-klubbene vil finne på.
Tirsdag kveld ble det satt overgangsrekord i engelsk fotball. For første gang i historien har klubbene i Premier League handlet spillere for mer enn én milliard pund i ett enkelt overgangsvindu, melder Sky Sports.
Den dyreste spilleren så langt i sommerens overgangsvindu er franske Paul Pogba. Manchester United skal ha betalt Juventus mer enn én milliard kroner for å hente midtbanespilleren tilbake til Old Trafford.
Blant de tidligere storkjøpene som er gjort på dagen som i England går under navnet Deadline Day finner vi Mesut Özil (fra Real Madrid til Arsenal) og Dimitar Berbatov (fra Tottenham til Manchester United).
Tirsdag var det hektisk aktivitet i svært mange av Premier League-klubbene. Blant de mest aktive klubbene var nyopprykkede Hull, som sikret seg ikke mindre enn tre nye spillere. Rundt 140 millioner skal ha blitt lagt på bordet for å hente midtbanespilleren Ryan Mason fra Tottenham. Samtidig forsterket Arsenal laget med Lucas Perez og Shkodran Mustafi.
NTB Scanpix
Verken kontraktslengde eller overgangssum er opplyst for noen av spillerne, men prisen for Perez skal ligge rundt 185 millioner norske kroner. Perez har ennå ikke spilt for det spanske landslaget, men gjorde 19 mål for Deportivo La Coruna sist sesong (17 i serien).
24 år gamle Mustafi kommer til London for å forsterke Arsenals skadeskutte forsvarsrekke. Både landsmannen Per Mertesacker og brasilianske Gabriel er i øyeblikket på sidelinjen.
Mustafi har spilt for spanske Valencia de to siste sesongene.
Her får du de viktigste overgangene i engelsk fotball på siste handelsdag

Deadline Day: Arsenal knuste sparegrisen for to nye spillere


Følg innspurten på overgangsmarkedets siste dag her.


Fra 1937 het landets øverste fotballdivisjon Norgesserien. I 1948 ble navnet endret til Hovedserien. Så ble det kalt 1. divisjon fra 1962 frem til 1990, da Tippeligaen ble det nye navnet. Fra og med neste sesong er Eliteserien det nye, offisielle navnet.
Så vil noen kanskje innvende at folk flest har kalt det for Eliteserien i ganske mange år allerede.
– Navnet Eliteserien er godt innarbeidet, konstaterer Leif Øverland, administrerende direktør i Norsk Toppfotball (NTF).
Norsk Tipping har frem til nå vært navnesponsor for Tippeligaen. Trolig fortsetter tippeselskapet som generalsponsor, men de skal ikke lenger være navnesponsor.
– Vi har ikke prøvd å selge egennavnet, så fra 2017 skal ligaen hete Eliteserien. Vi ønsker å eie vår egen merkevare. Men synligheten for Norsk Tipping mener vi blir minst like stor. Vi har tilbudt dem å bli med som generalsponsor, sier Øverland.
Viking-farger og løve
I tillegg til navneendringen kommer det ny logo. Fargevalget er mørke- og lyseblått, og en løve blir fremtredende.
– Den nye logoen tar utgangspunkt i klubbenes egne farger, sier prosjektleder Martin Ygre og viser frem plansjer som viser at fargevalget slett ikke er tilfeldig: Her har man satt alle toppklubbenes farger inn i et kart, og funnet ut at blåfargene er det som matcher best.
– Populært i Viking-land, men kanskje ikke like populært i røde Bergen?
– Fargene passer godt til alle lagene i ligaen, og det er klubbene med sine farger som skal synes klart mest, mener Øverland.
Den nye logoen kan minne om den som ble brukt i engelske Premier League tidligere. Teamet i NTF peker på at løven som symbol har lange tradisjoner i norsk fotball, og at den ble tatt i bruk av landslaget allerede i 1911 da Riksløven var på de norske spillernes drakter i kampen mot Sverige. Også den nye norske landslagslogoen har hentet inspirasjon fra Riksløven.
– For å skape en helhet viderefører også det øverste nivået i norsk fotball denne tradisjonen, sier Ygre.
NTF og Norges Fotballforbund (NFF) startet i 2012 en omfattende merkevareprosess. En av tankene er at norsk fotball selv skal eie historien knyttet til sentrale merkevarer, og derfor ønsket man ikke lenger å ha en navnesponsor på det øverste nivået (Obos-ligaen skal hete det samme neste år). Målet er å styrke engasjementet, både sportslig og kommersielt. Alle klubbene i Tippeligaen og Obos-ligaen har vært involvert i arbeidet. Også supportere og andre har fått si sitt.
Gorm Kallestad / NTB scanpix
Derbylørdag og Supersøndag
Det blir en del flere forandringer for fotballpublikummet neste år. TV 2 mister da rettighetene til Discovery, som bladde opp 2,4 milliarder kroner for en seksårig rettighetsavtale. Seks av åtte kamper skal spilles søndag, fem med avspark 18.00. Det blir også en kamp lørdag og en kamp mandag. Slik blir en normal runde i Eliteserien:
Lørdag kl. 18.00: En kamp på Eurosport Norge
Søndag kl. 18.00: En kamp på Eurosport Norge, fire kamper bak betalingsmur
Søndag kl. 20.00: Hovedkamp på Eurosport Norge/TVNorge
Mandag kl. 19.00: Kamp på Max
Discovery ser for seg en såkalt derbylørdag, der lokaloppgjør som for eksempel Vålerenga - Lillestrøm spilles. Man vil også innføre konseptet supersøndag, som starter med en breddekamp (2. til 5. divisjon) klokken 15, før det vises toppkamp fra eliteserien klokken 18. Supersøndagen avsluttes med storoppgjør på hovedkanalen TVNorge klokken 20.

Dette er nye Eliteserien: Nytt navn, nye farger og løve i logoen


Navnet «Tippeligaen» forsvinner for godt etter denne sesongen.


Kristoff, som onsdag står på startstrek i sykkelrittet Tour des Fjords, har selv astma. Katjusja-proffen opplyser overfor TV 2 at han selv bruker Ventolin når han en sjelden gang er plaget.
På spørsmål om han er overrasket over det som har kommet fram rundt norske langrennsløperes bruk at astmamedisin den siste tiden, svarer sykkelprofilen:
- Jeg var overrasket over dosene jeg hørte de tok. Jeg har fått beskjed om at jeg kan ta fem puff om dagen, og de snakker om doser på 50 puff, så jeg hadde fått litt hakeslepp om jeg skulle ta 50 hver dag. Det hadde jo nesten vært en hel boks, så sånn sett ble jeg litt overrasket.
Varmere klima
Han tror ikke bruk av astmamedisin er like utbredt i sykkelsporten.
- Jeg vet ikke. Kanskje litt mindre enn i skisporten, for kulden i skisporten trigger det nok litt mer der. I vår sport sykler vi stort sett i varmere forhold, sier Kristoff til TV 2.
Katjusja-syklisten understreker samtidig at han har tillit til det norske langrennsmiljøet.
- Jeg har jo egentlig det. Jeg har ikke tro på at de doper seg i storstilt skala, men denne saken her styrker jo ikke tilliten. Jeg vet at det er mange i utlandet som er skeptiske til skimiljøet fordi de mener at vi er for dominerende, sier Kristoff.
Tour des Fjords innledes med en 147 kilometer lang etappe fra Os til Bergen onsdag.
(©NTB)

Astmatikeren Alexander Kristoff reagerte på skiløpernes medisindoser


Alexander Kristoff hevder han ble svært overrasket da han fikk høre om dosene norske langrennsløpere tar med astmamedisin.


Sport
Av Stian Grythaugen
Kristoff, som onsdag står på startstrek i sykkelrittet Tour des Fjords, har selv astma. Katjusja-proffen opplyser overfor TV 2 at han selv bruker Ventolin når han en sjelden gang er plaget.
På spørsmål om han er overrasket over det som har kommet fram rundt norske langrennsløperes bruk at astmamedisin den siste tiden, svarer sykkelprofilen:
– Jeg var overrasket over dosene jeg hørte de tok. Jeg har fått beskjed om at jeg kan ta fem puff om dagen, og de snakker om doser på 50 puff, så jeg hadde fått litt hakeslepp om jeg skulle ta 50 hver dag. Det hadde jo nesten vært en hel boks, så sånn sett ble jeg litt overrasket.
Han tror ikke bruk av astmamedisin er like utbredt i sykkelsporten.
– Jeg vet ikke. Kanskje litt mindre enn i skisporten, for kulden i skisporten trigger det nok litt mer der. I vår sport sykler vi stort sett i varmere forhold, sier Kristoff til TV 2.
Katjusja-syklisten understreker samtidig at han har tillit til det norske langrennsmiljøet.
– Jeg har jo egentlig det. Jeg har ikke tro på at de doper seg i storstilt skala, men denne saken her styrker jo ikke tilliten. Jeg vet at det er mange i utlandet som er skeptiske til skimiljøet fordi de mener at vi er for dominerende, sier Kristoff.
Tour des Fjords innledes med en 147 kilometer lang etappe fra Os til Bergen onsdag. (©NTB)


Hesten «Our last summer» tok favorittseier med brasilianske Elione Chavez på ryggen på Øvrevoll søndag. Jockeyens første seier i norsk derby.
Til tross for at det er omtrent 30 prosent kvinnelige jockeyer som rir løp her i landet, var det ingen som ble foretrukket til å sitte på de 15 hestene i selve derbyfeltet, der det heller ikke var noen hopper denne gangen.
- Jeg satt aldri på en god nok hest. Jeg tror mange trenere mener at kvinner ikke er dyktige nok, sier Yvonne Durant.
48-åringen er Øvrevolls største profil gjennom tidende. Hun har 2. plass både fra norsk og svensk derby. I en idrett der kvinner og menn rir på like fot.
- Hvis jeg hadde sittet på en favoritthest, hadde jeg også vunnet, kommer det fra Durant.
LEST DENNE? Olaf Tufte har fått nok: - Slutt med drittkastingen.
Får ikke sjansen
Fra hun vant sitt første løp som 15-åring i 1985, til hun ga seg i 2011, ble det snaue 500 seire. Hun hadde lange opphold, men da hun kom tilbake siste gang red hun 15 løp og vant 9.
- Jeg tror at kvinner alltid blir dyttet ned med forklaringen at de er for svake. De får ikke sjansen til å bevise det motsatte, mener tobarnsmoren.
Durant fikk 2. plass med Rambo Flyer i Norsk Derby i 1997.
- Hun har vært en av de aller beste kvinnelige jockeyene i verden gjennom alle tider, har toppjockey Per-Anders Gråberg sagt. Han var i aksjon i mange løp på Øvrevoll søndag, dit også Durant hadde tatt veien.
Hør siste utgave av Aftenpodden Sport:
Valgte å hoppe av
I Norge er det ca. 130 jockeyer pr. i dag. Victoria Allers var amatørrytter inntil hun fikk en sønn for halvannet år siden.
- Å være jockey er et spesielt yrke med mye reising. Og det er en risikosport. Jeg ønsket ikke lenger å ta den risikoen da jeg fikk barn, sier den tidligere amatørrytteren.
- Hvis man skal prøve å vinne et derbyløp, må man være den aller beste. Man må sitte på den riktige hesten akkurat den dagen. Det er mye som skal klaffe, sier 34-åringen, som red store amatørløp i flere land.
- I Midtøsten har sjeiker satt i gang årlige, store løp rundt omkring i verden, som jeg også har vært med på. Det er for å fremme kvinnelige jockeyer, og araberhesten, den opprinnelige løpshesten. Det er et tilbud som rekrutterer kvinner, sier hun.
- Allers rir fortsatt hos trener Wido Neuroth, men kun i trening.
- Kvinnene har fra naturens side ikke den styrke som mennene har. Man skal være veldig sterk som kvinne for å ta opp den kampen. Men jeg mener også at kvinner som satser kan klare det. Det er i alle fall ikke vekten som er noe hinder, for kvinner liggere oftere mellom 50 og 60 kg i utgangspunktet.
FIKK DU MED DEG DETTE? Tilskuerne applauderte, men nå vekker OL-frieriet sterke reaksjoner.
Kommer en dronning til slutt
I store hesteland som USA, England, Irland og Japan er det få eller ingen kvinner. Tidligere Øvrevoll-direktør Hans Petter Eriksen, som var dommer søndag, tror at det kanskje har noe med krefter å gjøre, at kvinner ikke får sjansen.
Trener Niels Petersen, som to sin åttende derbyseier med den mørkebrune treåringen, som slo Gideon, sier det ikke er å komme fra at dette er et mannsdominert yrke.
Han hadde selv sterk tro på at den firbente skulle ta hjem trofeet, og fikk rett. Eierne Nils Petter Gill, som tok sin 10. derbyseier, og eier Vibeke Nagell-Ericsen, som tok den første, kysset hesten og jublet.
METTE BUGGE
- En strøm av vakre følelser, sa Nagell-Erichsen.
Trener Petersen skulle gjerne sett at en kvinnelig jockey hadde vært helkt der oppe, men var fornøyd med at Elione Chavez gjorde jobben.
- Kvinner gir seg ofte når de får barn, sier dansken, som har hatt kvinnelige jockeyer, men som sier han har sine faste mannlige jockeyer som blir foretrukket til de store løperne.
- Også fordi eierne vil det slik.
Storstjernen Brownie
Fire år gamle Brownie vant Marit Sveaas minneløp, Skandinavias største galoppløp med 800.000 kroner i pengepremie. Det er et prestisjeløp, som teller bra på CV-ev.
- Hesten har aldri noensinne gjort en feil, sier Bent Olsen, en av to danske eiere.
Brownie er alene om å vinne Polar Cup og Marit Sveaas Minneløp.

- Kvinner blir alltid forklart at de er for svake


Slik forklarer profilen Yvonne Durant at en kvinnelig jockey aldri har vunnet et derbyløp.


I Norge er lakrispiper ansett for å være en tobakksvare, og har 18-årsgrense. I den nye taxfreebutikken på Gardermoen er pipene godt skjermet for barn.
Den nye ankomstbutikken åpner for publikum torsdag morgen, og har en ny og avskjermet avdeling for tobakksvarer.
I den nye tobakksavdelingen er det imidlertid satt av plass for noe som for de fleste trolig vil fortone seg som en feilplassering, skriver aftenposten.no:
Ved siden av hyller med sigaretter, rulletobakk og snus er det en egen hylle som er fylt opp med lakrispiper fra topp til bunn.
Før hadde det tobakkslignende snopet ingen fast plass. Men nå har pipen fått en annen lyd: Salget er blitt så stort at lakrisgodteriet for første gang har fått sitt eget utstillingsområde i butikken.
Fikk du med deg denne? Salget av taxfree-brennevin stuper
Har også 18 års aldersgrense
– Nei, dette er ingen spøk. Dette er et krav fra våre myndigheter, sier Håkon Fjeld-Hansen i taxfreeselskapet Travel Retail Norway.
Knut-Erik Mikalsen
Knut-Erik Mikalsen
– I Norge er lakrispipene betraktet som en tobakksvare, på grunn av sin utforming. Tobakksvarer skal plasseres i et eget, avskjermet lokale fordi myndighetene ikke ønsker at disse varene skal eksponeres direkte mot publikum. Derfor må også lakrispipene settes bak i tobakksavlukket, sier taxfree-sjefen.
Men det stopper ikke der.
Nå er reglene også slik at lakrispipene ikke bare skal plasseres i eget rom, det er også 18 års aldersgrense for å kjøpe dette produktet.
Flybransjen adbarte mot at den nye flyavgiften ville føre til færre reisende: Billettsalget øker tross den nye flyavgiften
Mange blir nektet å kjøpe laksrisgodteriet
Knut-Erik Mikalsen
Årsaken er den samme: Lakrispipene er definert som et tobakksprodukt.
– Det er mange av de unge reisende ikke klar over. Derfor må vi ikke sjelden nekte kunder under 18 år å kjøpe lakrispipene, og be dem få voksne til å kjøpe godteriet – hvis de reiser sammen noen. I motsatt fall må vi dessverre nekte dem å handle pipene fordi de ikke er gamle nok, forteller Fjeld-Hansen.
Pipene har de senere årene blitt en kanonsuksess, og hvert år selges rundt 50.000 pakker av det bløte lakrisgodteriet på taxfreebutikkene på norske flyplasser.
– Vi selger lakrispiper for fem millioner kroner i året. Det pussige er at pipene bare for noen år siden solgte så dårlig at vi vurderte å ta de ut av sortimentet, forteller Fjeld-Hansen.
Nå kan du enklere sjekke om du holder deg innenfor taxfree-kvoten: Sjekk tax-free-kvoten på app
Foreslår endring av loven
Da myndighetene i 2010 forbød salg av pipene i butikk (med unntak for den avgiftsfrie handelen) skjøt salget i været.
Det ble en voldsom oppmerksomhet rundt dette forbudet, og siden de kun har vært tilgjengelig på flyplassene har de blitt blant bestselgerne.
Nå er det imidlertid håp om en endring i det norske lovverket.
Regjeringen har hatt et forslag om endring av reglene for salg av tobakk og e-sigaretter ute på høring. I dette utkastet har man også foreslått å fjerne forbudet mot butikksalg av lakrispiper.
Fra kommunikasjonsavdelingen i Helsedepartementet får Aftenposten denne korte eposten om status for dette arbeidet:
– Departementet arbeider for tiden med en rekke endringer i tobakksforskriftene, herunder et unntak fra forbudet mot synlig oppstilling av tobakksvarer for lakrispiper. Etter planen vil arbeidet ferdigstilles i løpet av året.
Mer om flytrafikk og sånt:

Den nye taxfreen på Gardermoen: Lakrispipene har havnet på "lukket avdeling" -med sigarer, rulletobakk og snus


I Norge er lakrispiper ansett for å være en tobakksvare, og har 18-årsgrense. I den nye taxfreebutikken på Gardermoen er pipene godt skjermet for barn.


Denne uken var Sats Elixia-sjef Bjørn Maaseide i Bergen for å markere at treningskjeden nå satser nytt.
Veldig nytt er det imidlertid ikke, flere av de nye konseptene ligner veldig på allerede eksisterende nisjetilbud.
Det nye Build'n Burn er for eksempel ikke helt ulikt Barry's bootcamp, Prformance er absolutt nært beslektet med Cross fit, og satsingen deres på yoga blir nå oppjustert slik at det er mulig å ta opp kampen med ulike yogatilbud.
Der yoga på treningsstudio tidligere har vært en litt udefinerbar mellomting, henter de nå inn sertifiserte instruktører for å gi kundene ekte vare.
– Dette er vår måte å lytte til kundene på. Vi skal være en totalleverandør av trening, og skal også tilby nisjeprodukter, forteller Maaseide.
Les også I fjor var det klagestorm mot Sats Elixia. Nå klatrer de 83 plasser i ny måling
Stor konkurranse
BT er med når han skal teste ut Build' Burn, en høyintensiv styrke- og kondisjonstime i Bergen, som er det første byen i Norden som skal prøve ut det nye konseptet.
– Jeg tror den beste plassen for å teste dette er i Bergen. Det er passe stort, og her er ganske stor konkurranse. Klarer vi å selge dette til bergenserne, så kan vi selge til alle, sier Maaseide.
Det er tøff konkurranse i treningsbransjen. Antall sentre er økt fra 500 til 1100 de siste årene.
– Det er en vanvittig konkurranse. Det er ikke så ille at det forsvinner ti her og ti der, men totalen blir stor, sier den tidligere idrettsprofilen.
Les også Treningssentrene tilpasser tilbudet sitt til ungdommen
– Folk ønsker mangfold
– Jo flere som gjør yoga, jo bedre er det for samfunnet. Når en så stor aktør velger å satse på yoga, viser dette at yoga er fremtiden og noe for alle. Jeg håper at også de store aktørene tenker at det er positivt med mangfoldet, og at det er plass til flere, sier Anne Jorunn Vadla Kristensen.
Hun er instruktør og studioeier på Bikram yoga Fana. Der startet de opp for to år siden, og de gjør det godt. Nå har altså treningssenteret like ved utvidet sitt yogatilbud.
– Jeg tror at folk ønsker mangfold, og at vi ser en trend der mange ønsker å støtte små aktører som er spesialister på området. Jeg tror folk ønsker det, og samfunnet blir ikke rikere av at noen har monopol, sier hun.
– De større treningskjedene vil vel alltid kopiere eller hente inspirajon fra mindre nisjer, og dette ser vi jo med andre konsept også. Vi burde egentlig bare være stolte nå, om de ser på oss som en fullverdig konkurrent, sier Tage Flugheim hos Barry's bootcamp.
– Frykter dere konkurransen?
– Vi respekterer alltid konkurranse, og skal ta alle aktører seriøst. Vi vet at produktet vårt er veldig bra, og konkurranse vil bare gjøre oss bedre. Driften vår er basert på klippekort, så vi lar oss lett kombinere med medlemsskap andre steder, sier Flugheim.
Les også Nå kan Sats Elixia-medlemmer trene fra stuen
Må fornye seg
– De må jo fornye seg som alle andre, hva de gjør er opp til dem, sier Stig Mjelde, eier av Crossfit Fana.
– Kan dere risikere å miste kunder til dem?
– Det kan være, jeg vet ikke. Crossfit er et varemerke som det kreves lisenser for å drive med, og det går nok ikke upåaktet hen at dette er populært. Om noen vil ha en utvannet sak, så kan de jo det. Det er alltid konkurranse, men jeg tror folk er ute etter en god miljø med godt samhold. Det handler om kvalitet, sier Mjelde.
20 millioner kroner har den store treningskjeden investert i Bergen. De vil holde på medlemmene de har, og gjerne få tilbake en del av dem som er sluttet, og gått til nisjekonsept i stedet. Dersom det blir vellykket kommer konseptet til og rulles ut i hele Europa.
I Lars Hillesgate løper instruktøren rundt og motiverer folkene som gir det de har på siste runde av intervallene. Stemningen er god, økten har vært hard og effektiv.
– Jeg tror aldri jeg har vært så svett, utbryter en av deltakerne så fort økten er over.
– Det er jo tungt og av og til kjedelig å trene, da skal en ikke behøve å gjøre det samme hele tiden. Det er nesten litt rart at ingen har gjort dette før, sier Maaseide om det nye treningstilbudet.
De snur også opp ned på hele betalingsmodellen for medlemskap. Nå trenger man ikke lenger å betale for alt. Dersom du ikke benytter deg av barnepassordningen, så skal du heller ikke belastes for det. Og ønsker du kun å delta på enkelte nisjer, så kan du det også. IT-investeringene for å få det til er nesten like høye som byggekostnadene.
Nå skal med andre ord alt ligge til rette for at kundene skal kunne komme i form.
– Men det er en ting vi ikke kan endre: du må faktisk trene selv. Det blir som Bjørn Eidsvåg synger, at han ikke kan grine for deg, ler han.

Sats Elixia strammer grepet om kundene i treningsbransjen


Nå har treningskjeden investert 20 millioner kroner i Bergen for å befeste posisjonen sin.


En gjennomgang TV 2 har gjort viser at bare sju av tiltakene til det regjeringsoppnevnte utvalget er helt eller delvis gjennomført.
Utvalget ble ledet av Rita Sletner. Hun er tilfreds med at flere av forslagene er gjennomført, men utålmodig over de fem punktene som ikke er fullført.
– Vi burde gjort mye mer, men samtidig bør man glede seg over utviklingen. Jeg syns det er bra at folk er utålmodige og presser på. Vi må være utålmodige på det som står igjen, men vi må være fornøyd med at mye også er gjort på bakgrunn av rapporten, sier Sletner.
LES: 48-åring dømt for voldtekt av sjuåring
Ett av forslagene som er blitt droppet, er innføringen av en egen spesialenhet i politiet med spisskompetanse på seksualisert vold som skulle kunne rykke til hele landet når voldtektsalarmen gikk. I stedet valgte politikerne å opprette en voldtektsenhet i Kripos som skal bistå politidistriktene ved behov.
– Vi mente at man trengte en ny organisering. Det var et poeng at det ikke skulle ligge under Kripos. I dag jobber voldtektsgruppa i praksis skjermet og tar stort sett kun de store sakene, sier advokat Hege Salomon, som satt i Voldtektsutvalget.

Flere voldtektstiltak er ikke gjennomført


I 2008 kom regjeringens voldtektsutvalg med tolv forslag for å bedre situasjonen for dem som blir utsatt for seksualisert vold. Åtte år senere er flere av tiltakene fortsatt ikke gjennomført.